open-index/open-wikipedia-markdown huggingface dataset:
譚夏士

**譚夏士**（William Pitt Amherst；）係英國官員。佢又叫**譚夏士公爵**（Lord Amherst)，即**首代譚夏士伯爵**(1st Earl Amherst)。佢曾經係印度總督，以出使大清而聞名。

佢係Jeffrey Amherst，**首任譚夏士男爵**，個甥。1797年佢丞繼爵位，1788年再續位。

## 出使大清
大清嘉慶廿一年（1816年），大英儲君佐治，派佢出使大清，為大英欽差，期望加強兩國商貿。西曆二月九號，佢由樸茨矛夫出發，坐皇家船亞嘑士地(HMS Alceste)，由船長麥士威（Captain Maxwell）駕。同行嘅船重有東印度公司船禧域（Hewitt），由船長金寶（Captain Campbell）駕。另外有重有皇家船孻也(HMS Lycra)，由船長賀（Captain Hall）駕。

西曆六月九號，船到巽他海峽，就發信去澳門，話無幾日就起行。信六月廿三號到澳門，由士丹頓（ Sir George Staunton）所收。七月七號，禮拜日朝早。士丹頓同通尼（Toone）、爹鼻士（Davis）、皮亞臣（Pearson）、萬寧（Manning）、摩利臣（Morrison），一齊上船。船係東印度公司嘅，叫地士卡佛里（Discovery），泊喺係澳門無幾遠嘅潭仔（氹仔；Typa），由船長羅士（Captain Ross）駕。另外公司船，叫硯威士地機度（Investigator），行向海度，去接欽差。當時欽差嘅船孻也，就行先一步，通知欽差船，亞嘑士地同禧域，喺西曆七月十號到南丫島對開。

西歷七月十號，兩批人會合，就成使團。

七月十一、二號，船留喺香港水域，亦行補給。自然學家（Naturalist）亞俾路（Abel）上過香港仔，又有人員周遊島上，報告個島荒涼。期間，就收到大清嘅撫院通知，準備好喺天津接使團。接團會有直隸總督那彥成。補給好後，十三號，佢哋開船北上北河。船一路順風，行十二日就好近山東。摩利臣就譯儲君信，寫好名人員名單，禮品清單。廿六號，通尼坐孻也，先行到大沽，交文件。廿八號，其他船都到齊大沽外海。

大清官員要求使者叩頭，先可以見皇帝愛新覺羅顒琰。不過中國通士丹頓認為大英唔同大清朝貢，唔應該行咁嘅禮，雙方一直討價還價應該行乜禮。後尾傾掂數，皇帝肯見佢哋。不過，因為譚夏士覺得攰，要休息。皇帝認佢無誠意唔見佢哋。結果，佢哋都入唔到北京，任務失敗。1817年1月譚夏士嘅使團返抵廣州，兩廣總督蔣攸銛喺1月7號喺海幢寺同咗譚夏士會晤。嗰日嘅廣東總督由撫院同海關監督陪同，喺主神殿大神前一個臨時搭建、用黃色物件裝飾嘅房間度，接待咗譚夏士。呢次外交會晤唔屬於「謝恩」或「接詔」，就冇好高規格嘅典禮舉辦。

亞嘑士地之後經朝鮮岸同琉球諸島南行。去到Caspar海峽觸礁沉船。譚夏士同大難不死者坐艇去到八打威（Batavia；今日耶加達），等接濟。1817年佢坐船返英國，途中經過聖海倫那(St. Helena)。島上佢見過拿破侖。

## 印度總督
1823年8月到1828年2月間，佢做過英屬印度嘅總督。佢主政期間大事有，1824年第一次緬甸戰爭，英國吞咗Arakan同Tenasserim兩地。

## 註


## 參攷
*  
* 
*
士丹頓

:*牧師史丹頓（The Reverend Vincent John Stanton），請睇[[史丹頓 (聖公會)]]。*

**士丹頓**（George Thomas Staunton；）係大英學者，係個中國通，幫東印度公司做過事。佢做過英國下議院議員，有勳頭等寶星。1816年跟譚夏士出使大清去北河。佢亦都係皇家亞洲學會創辨人之一。佢譯過大清律例做英文。

譚夏士出使大清途中，經過香港。士丹頓就係香港仔登岸，直上香港圍。所以黃竹坑英文叫過Staunton Creek，意為士丹頓涌。而香港圍所在嘅黃竹坑谷，英文叫過Staunton Valley，意為士丹頓谷。

香港中環士丹頓街都係來自佢個名。

## 參攷
南華金融

**南華金融控股有限公司**（**South China Financial Holdings Ltd.**，）係從事證券、金銀、外匯、期貨合約經紀及買賣、孖展融資、私人信貸、供企業諮詢及包銷服務、財富管理等業務嘅公司，隸屬南華集團。南華金融控股有限公司喺1993年響香港聯合交易所上市，而家響香港有七間分行。

**SCtrade.com** 係南華金融開發嘅網上交易平台，透過電子媒介向客戶提供一站式嘅投資服務。

## 出面網頁
*官方網站
文華新村

**文華新村**又稱（八文樓）係香港一個大型屋苑，喺於九龍油麻地嘅渡船角。佢起喺佐敦道同渡船街交界。1963年香港年報講，係當時最大嘅私人屋苑。呢條村發展商係嘉年企業。

文華新村一共8棟樓，全部用「文」字開頭，因此又叫**八文樓**。文華新村前身係油蔴地碼頭倉庫，同埋中華煤氣公司舊煤氣廠。嘉年企業喺1955年購入，1961年發展成住宅大廈。而油蔴地小輪就將碼頭搬到渡船角，起咗佐敦道碼頭兼巴士總站。文華新村有呢個交通之便，吸引唔少中產階級人士居住。開售嗰陣，文華新村三千幾個單位，以接近1.6億賣出，令發展商賺到盤滿砵滿。

文華新村8棟樓之間，全部有街道間隔，大廈好似「田」字形咁，有四排，一排兩棟。文華新村原本三面環海，好多單位有全海景。之不過，1990年代，香港政府搞玫瑰園計劃，喺佢周圍填海，文華新村變成內陸地段。

2000年代，文華新村已經四十年，設計已經過時，內外陳舊。佢多幢大廈相連設計（但唔互通），幫咗罪犯匿埋同走佬，因為咁治安差咗。連賊王季炳雄都匿過喺度。2003年12月24號凌晨3點幾，香港警察飛虎隊破門入文景樓1229室，逮捕季炳雄，重喺屋裏面搵到大批槍械同手榴彈，成為當時大新聞。文華新村嘅獨特環境，引到唔少電影取景，好似杜琪峰執導嘅《大事件》，就喺呢度拍。

文華新村未來會喺三條鐵路中樞附近，文華樓南面，過小巴站同佐敦道，有柯士甸站、九龍站同埋佐敦站。

治安較舊時好，有夜市食肆林立，出夜街唔會靜英英，無有怕。當地新住戶夾雜南亞人，佢哋多數有宗教信仰，頗爲善良。

## 樓名

## 出名嘅住客
*成龍、洪金寶
*周星馳
*陳曉華

## 出面網頁

*文華新村
701年

## 大件事

## 響呢年出世嘅人
*李白，大唐詩人（762年死）

## 響呢年死嘅人

## 節慶、風俗習慣
705年

## 其他紀年

*中國：神龍元年（周、唐）
*日本
**慶雲二年
**皇紀：1365年

## 大件事
*2月20號：五王政變，啲人擁立李顯做皇帝，逼武則天退位
*2月22號：武則天退位
*2月23號：李顯即位，史稱唐中宗
*3月3號：李顯恢復國號唐，武周結束

## 響呢年出世嘅人

## 響呢年死嘅人
*12月16號：武則天，中國史上唯一女皇帝

## 節慶、風俗習慣
690年

## 其他紀年

*中國
**唐：載初二年
**周：天授元年
*日本
**持統天皇四年
**皇紀：1350年

## 大件事
*10月16號：武則天登基，立國號爲周，史稱武周

## 響呢年出世嘅人

## 響呢年死嘅人

## 節慶、風俗習慣
683年

## 其他紀年

*中國：永淳二年、弘道元年
*日本
**天武天皇十二年
**皇紀：1343年

## 大件事

## 響呢年出世嘅人

## 響呢年死嘅人

## 節慶、風俗習慣
661年

## 大件事
* 唐高宗顯慶六年，喺廣州創設市舶使，派專官充任，總管海路邦交外貿。

## 響呢年出世嘅人
* 元明天皇，日本第43代天皇
* 劉知幾（661年－721年），唐代史學家

## 響呢年死嘅人
* 7月24號：齊明天皇（皇極天皇），日本第35/37代天皇

## 節慶、風俗習慣
康城站

**康城站**（；）係港鐵二期嘅終點站，喺政府將軍澳第86規劃區嘅地面。車站服務香港新界西貢區百勝角南部一帶，即係現時嘅港鐵將軍澳車廠附近，喺2009年7月26號啟用。

雖然康城站係屬於地面車站，但係為避免對日出康城居民造成滋擾，成個車站用混凝土圍封。列車入站前會經過幾十米嘅一小段露天軌道，係全個西貢區唯一一段露天路軌，明顯本站係喺地面水平，呢段路可以由附近嘅馬路見到。另外，喺距離地面近啲嘅一段路，港鐵亦用鐵絲網圍起，喺有關路段附近嘅單車徑豎立路牌提醒。

康城站面積達35,000平方米，採用密封式設計，並以**淡紫色**為主色，而車站上蓋會發展港鐵公司有史以來最大嘅上蓋物業發展項目──日出康城，一個比杏花邨站嘅杏花邨發展項目重要大超過一倍嘅綜合住宅發展項目。

## 車站結構
### 車站樓層
康城站樓高三層，底層係地面車站月台，設有三條扶手電梯、兩部升降機及樓梯，連接一樓嘅車站大堂，頂層就係日出康城住宅平台，喺月台旁邊係現有嘅港鐵將軍澳車廠。

### 車站大堂
康城站的車站大堂位於月台上層，大堂設有客務中心，車站商店等設施。由於車站只係為日出康城發展項目而設，車站大堂設有4部單程售票機以及兩部八達通增值機，並平均分佈喺大堂兩面，而車站嘅客務中心位於大堂中間，方便乘客查詢及處理票務問題。

### 車站商店
*7Eleven
*泰昌餅家
*鴻褔堂
*Baleno

### 車站月台
康城站設有2個月台，並以島式月台排列，月台設有月台幕門，位於將軍澳車廠地面旁。月台冇落客專用月台及調頭隧道，列車到站後會喺該月台同一時間進行上落客及調頭，乘客可以按指示喺1號月台或2號月台搭將軍澳綫往北角或調景嶺方向嘅列車。由於車站只係為日出康城發展項目而設，因此車站比其他車站嘅月台闊度為窄，月台闊度只能容納一條單向扶手電梯。

### 車站出口
#### 大堂（U2）
*B - The LOHAS 康城
**公共運輸交匯處
**日出康城
**將軍澳南海濱長廊 
*設有升降機及失明人士引導徑往返地面 
#### 平台（U3）
*C - 日出康城
**C1 - 日出康城-緻藍天及首都
**C2 - 日出康城-MALIBU
***設有升降機及斜道往返平台

File:IMG 2926 LOHAS.JPG|車站大堂
File:LOHAS Park Station 2020 11 part2.jpg|康城站B出口
File:LOHAS Park Station 2021 04 part6.jpg|康城站C出口
File:LOHAS Park Station Exit A.jpg|關閉前嘅康城站A出口


## 車站周邊

### 主要地方
*日出康城
*港鐵將軍澳車廠
*電視廣播城
*將軍澳工業邨

### 交通
*公共運輸交匯處
*康城路
*環保大道

### 鄰接車站
康城站係其中一個終點站，乘客可以搭將軍澳綫往北角方向嘅列車去香港島或九龍呢啲地方。若果乘客需要喺嗰個站前往坑口或寶琳站，就要喺將軍澳站轉往寶琳方向嘅列車。

## 接駁交通

康城站近A出口嘅地面設有一個臨時公共運輸交匯處，雖然交匯處入面設有巴士、小巴同埋的士站，但車站啟用初期，只有穿梭巴士往返日出康城，以及市區的士站，並冇其他巴士以及小巴路線往返康城站。佢已經喺2020年10月31號俾新落成嘅康城站公共運輸交匯處取代，並發展成日出康城第13期，同時開啟B出口The LOHAS 康城商場。康城站A出口喺2022年3月14號關閉。

*九巴
**98D（特別班次） - 日出康城 → 尖沙咀東 （平日上午繁忙時間服務）
**290X - 日出康城 ↔ 荃灣西站
**N290 - 荃灣西站 ↔ 日出康城（每日凌晨及清晨頭兩個鐘服務）
**其他路線：290E、298X、690S（聯營）

* 城巴
**A28 - 日出康城 ↔ 機場（地面運輸中心）
**797 - 日出康城 ↺ 新蒲崗
**N796- 日出康城 ↺尖沙咀
**其他路線：690S（聯營）、694S、790、795、798P、798X

* 專線小巴
**112A - 日出康城 ↔ 峻瀅
**112M - 日出康城 ↔ 將軍澳工業邨
**112S - 日出康城 ↔ 將軍澳工業邨 （通宵服務）
**113 - 峻瀅 ↺ 坑口
**115 - 寶林 ↔ 駿昌街

*穿梭巴士
**康城站 ↔ 首都、領都及領峯
*市區的士站

## 利用狀況
康城站響新界西貢區小赤沙南部康城路，附近只有日出康城、將軍澳工業邨同埋一個公共運輸交匯處。所以，大部份用呢個站進出嘅人流都係日出康城居民或者響將軍澳工業邨入便做嘢嘅員工，整體人流會比其他車站為少。

另外，因為呢個站接近將軍澳車廠，每當返工放工繁忙時間之後，部份將軍澳綫嘅港鐵列車響呢個站清客之後，就會暫停服務，返將軍澳車廠。嗰時，月台會響列車到站前會廣播。通知等車乘客列車響到達呢個站後會返去車廠，唔會載客。

## 車站歷史

### 車站命名
康城站喺將軍澳綫規劃嗰時，由於車站只係喺將軍澳百勝角對出嘅第86規劃區填海用地上面，所以車站喺方案入面只係用「86區」作車站命名。直至後期嘅地鐵中期報告、年報及相關文件中，以「將軍澳南」為車站名。而喺車站工地外圍板上嘅模擬圖片，中文就叫做「澳南站」，而英文就叫做「Tseung Kwan O South Station」（意譯為將軍澳南站）。

由於康城站主要服務日出康城嘅居民，根據港鐵公司喺2007年12月嘅業務概覽入面，車站係用「日出康城」作為標示，而喺2008年2月向傳媒展示嘅內容，內容並無提及車站嘅名稱，只係以「日出康城新車站」為標題向傳媒簡介，並唔係用將軍澳南命名。不過，根據香港討論區喺2008年7月刊登本站內部裝修嘅相，呢個站將會用「**康城**」作為車站名。2008年10月18號港鐵正式名為「**康城站**」（**LOHAS Park Station**），喺2009年7月26號啟用。

### 將軍澳綫新行車模式
為配合康城站喺2009年7月26號啟用，將軍澳綫實施新行車模式。繁忙時間（平日上下晝、星期六上晝）往北角方向，列車以四班做一組，每隔2分30秒一班，頭三班列車將由寶琳站開出，第四班就由呢個站開出。喺通車初期，康城站列車班次比較疏落，繁忙時間每10分鐘一班。而係非繁忙時間就淨係有來往將軍澳同調景嶺嘅穿梭列車，每12分鐘一班。

### A出口停用

為配合日出康城第13期物業發展，同車站一齊喺2009年啟用嘅A出口已於2022年3月14號起永久停用。

## 上一站·下一站

### 列車班次

*平日繁忙時段:0704-1007;1651-2005
*星期六上晝繁忙時段:0704-1007

## 參考

## 出面網頁
*港鐵公司 - 新支綫及工程項目 - 進行中嘅工程（香港） - 將軍澳支綫（二期工程）
* 港鐵公司－康城站街道圖
* 港鐵公司－康城站位置圖
* 港鐵公司－康城站列車服務時間
臘八

**臘八**即係臘月初八，臘月即係農曆12月，呢日又叫做「成道節」、「成道會」、「佛成道日」，本來係一個佛教節日，係中國傳統入面，春節之前，除咗冬至之外另一個重要節日。不過而家已經唔多人慶祝呢個節日，只係喺中國江南、東北、西北地區重有啲人會慶祝。

## 源由
臘八有兩個來源，一係話呢日係中國傳統祭祀祖先同神靈嘅節目，即係「臘祭」。另一個就話呢日係佛祖釋迦牟尼成道嘅日子，即係「佛成道日」
### 臘祭
臘八節原本係中國古代嘅臘祭，因為古代中國人係以農業為主，而當每年豐收嘅話，古時啲人就會認為係神靈保佑嘅結果，於是就會舉行慶祝活動。後來有人喺臘祭之後順便做埋宴鄉活動，慢慢就發展成祭祀祖宗嘅活動。一路到南北朝時期，就正式定咗臘月初八做臘八節。

喺呢日會有「擊鼓驅疫」嘅習俗，啲人會喺腰度有一個細鼓，頭帶住個胡頭，然後扮金剛力士打鼓，驅除疫病。

### 佛成道日
根據佛教傳說講，佛祖釋迦牟尼係喺十二月初八成道，喺佢成道之前，因為修苦行而唔食嘢，搞到骨瘦如柴，諗住放棄苦行，呢個時候有個牧羊女仔畀咗啲乳糜佢食，食咗之後有返體力，之後佢就坐喺菩提樹下面沉思成道，創立佛教。

中國嘅佛教徒為咗紀念呢件事，於是就定咗農曆十二月初八煮粥供佛，呢啲粥叫做臘八粥。而食粥就變成臘八節其中一個習俗。

## 臘八詞源
「臘八」呢個名，係出自《百丈清規》卷二：「臘月八日，恭遇本師釋迦如來大和尚成道之辰，率比丘眾，嚴備香花燈燭茶果珍饈，以供申養。」

## 參考
解放日報

**解放日報**係中國上海解放日報報業集團出版嘅一份日報，係中共上海市委機關報。

## 社論
1943年8月25號，《解放日報》發表《沒有共產黨，就沒有中國》嘅社論。還套用了《中國之命運》一書嘅話語，指出：「如果今日的中國，沒有中國共產黨，那就是沒有了中國。」「沒有共產黨，就沒有中國」俾人民網評為中共黨史上嘅80句口號。

## 出面網站

* 解放日報
香港商報

《**香港商報**》（**Hong Kong Commercial Daily**）係一份香港中文報紙，響1952年10月11號創刊。今日來講，香港商報係一份親建制報紙，響深圳都有得賣。根據香港電台2001年做嘅調查，響香港廿個報紙、電台、電視台之中，業界觀感來講，可信度排十六，而政治取向係親中多過親港，同埋係精英報紙多過係大眾報紙。

目標讀者係生意人，口號係：「在商言商、港人報章、愛國愛港、公正持平」（而家係「為商界代言，為商界服務」）。

愛國生意人霍英東係《香港商報》嘅忠實讀者，佢一直保留完好嘅《商報》創刊號。據霍英東憶述，當時商報關於物價行情嘅報道比較全面，農產品、土產、西藥、工業原料、肥田粉（即化肥）、染料、五金、棉花、紗布、車軚、麻包等嘅價格應有盡有。另外，行情嘅報道比較客觀、準確，版面嘅安排亦鮮明突出；咁係對佢同經紀人協商確定酬金嘅數額係好有幫助嘅。

## 顧問
香港商報顧問包括（以見報時順序為準，排名不分先後）：王林奕蘋、方潤華、朱蓮芬、余國春、李秀恒、李東海、李國章、李澤添、宋枝旺、何世柱、車書劍、林貝聿嘉、武捷思、吳康民、吳連烽、查良鏞、施子清、施祥鵬、胡鴻烈、梁尚立、高苕華、唐英年、徐四民、徐展堂、韋基舜、陳永棋、陳有慶、張永珍、張閭蘅、許長青、陸達權、曹宏威、莊世平、鄔維庸、曾鈺成、曾憲梓、黃光漢、黃克立、黃宜弘、黃保欣、傅育寧、楊光、楊耀忠、董玖豐、鄭耀棠、劉金寶、劉佩瓊、潘江偉、潘宗光、潘祖堯、蔣麗芸、蔡來興、霍震霆、羅康瑞、丁午壽、方平、王國強、朱樹豪、李群華、林世榮、林廣兆、孫啟烈、秦曉、翁以登、馬介璋、張成雄、許智明、陳振東、陳強、黃定光、黃熾雄、楊孫西、鄒錫昌、趙國雄、劉宗明、蔡冠深、霍震寰、戴德豐、蘇仲強、蘇樹輝、王敏剛、吳亮星、吳秋北、陳勇、蔡毅、盧瑞安、姚祖輝、盧文端、陳經緯、譚錦球、張學修、吳良好、方文雄、施榮懷、李文俊、葉順興、李慧瓊、葉劉淑儀、張夏令、霍啟剛、劉炳章、謝湧海、譚岳衡、袁莎妮、王于漸、莊太量、陳李妮、吳慧思、沈延柱等。

## 注


## 出面網站
* 《香港商報》官方網址《中國窗》
曾憲梓

**曾憲梓**（，），係香港企業家，在生嗰陣係金利來集團主席，做過中華人民共和國全國人大常委（香港），亦係全國工商聯第六屆常委、第七屆副主席、第八屆名譽副主席。

## 生平
曾憲梓響廣東省梅州市梅縣一個農民家庭出世，係曾子74代孫，自幼喪父嘅佢需要靠斬柴嚟幫補家計。憑住佢嘅努力喺1961年升讀嘅。佢喺1968年時值文化大革命期間偷渡去香港。

曾憲梓十分之愛國，佢一生捐出超過十二億去支持國家嘅發展。佢喺1991年開始替補當選為港區全國人大代表。喺1994年再晉升至全國人大常委。佢喺香港回歸之前曾經獲中央委任為港事顧問、特區預委會委員同埋香港特區籌委會委員，促進香港回歸嘅事宜。佢嘅愛國情懷先後受到國家同埋香港政府嘅肯定。喺1993年，大陸申請將編號3388嘅小行星命名為「曾憲梓星」。

曾憲梓做緊人大常委嗰時成日都有好多比較出位嘅言論，佢曾經喺2004年《廿三條》風波之後批評民主黨嘅司徒華、李柱銘、張文光等人反對嘅香港國家安全法，話佢哋唔愛國，「呢啲泛民主派，死硬泛民主派，其實佢哋唔係搞民主，佢哋美其名叫民主黨」，直言自己絕對唔認同民主黨係愛國者，司徒華反駁「佢自己本人做愛國嘅事，比曾憲梓重要做得多」。

不過，曾憲梓曾經響2010年講過，希望香港喺2020年會實現普選，「我相信到時候，泛民主派要求嘅功能組別問題就會得到解決」，直言普選唔單只係泛民主派嘅要求，重係香港市民同埋佢本人嘅個人心願，「希望自己會有機會見到普選嗰日」（呢番講話喺2005年爭取香港普選大遊行之前，為咗避免觸發更多人上街抗議時講嘅）。

2019年9月20號，曾憲梓喺鄉下廣東梅州病逝，享年85歲。

## 個人榮譽
* 中山大學名譽博士（1993年10月13號）
* 大紫荊勳章（1997年）
* 香港理工大學榮譽社會科學博士（2008年）
* 世界華商基金會世界傑出華人獎
* 「改革先鋒」獎章（2018年，中華人民共和國中央政府，國家改革開放四十年慶典）

## 參考

## 出面網頁
* 
* 
* 
*百度百科：曾憲梓

類:香港理工大學榮譽博士
類:世界傑出華人
類:香港建制派人士
香港隧道一覽

以下係香港主要行車用隧道一覽表：

## 行車隧道

另外，香港大概有50幾條畀車行嘅下通道。

### 計劃緊/起緊
*中九龍幹線隧道(3.5km)
*東南九龍T2主幹道隧道(0.9km)

## 鐵路隧道
以下係香港主要嘅鐵路隧道：

* 塱原隧道（東鐵綫上水站－落馬洲站）（未起新建古洞站）
* 大埔五號隧道同大埔五號A隧道（大埔滘隧道）（東鐵綫大學站－大埔墟站）（未起新建白石角）
* 筆架山隧道（東鐵綫九龍塘站－大圍站）
* 何文田隧道（東鐵綫旺角東站－紅磡站）
* 大欖隧道（屯馬綫荃灣西站－錦上路站）
* 下葵涌隧道同荃青隧道 （荃灣西站－美孚站）
* 東區海底隧道（將軍澳綫鰂魚涌站－油塘站）
* 五桂山隧道（將軍澳綫同觀塘綫油塘站－調景嶺站）
* 百勝角隧道（將軍澳站－將軍澳車廠/康城站）
* 尖沙咀海底隧道（金鐘站－尖沙咀站）
* 青衣北隧道（機場快綫同東涌綫青衣站－青馬大橋）
* 西區海底隧道（同香港站－九龍站）
* 大陰頂隧道（迪士尼站－欣澳站）
* 南風隧道（海洋公園站－金鐘站）
* 廣深港高速鐵路香港段（西九龍總站－廣深港高速鐵路廣深段）
* 獅子山隧道（顯徑站－鑽石山站）
* 東鐵綫海底隧道（東鐵綫會展站－紅磡站）

## 出面網頁
*香港地方－行車隧道及下通道
曾智雄

**曾智雄**（），籍貫廣東梅縣，係香港生意人，中國世貿集團主席，香港青年聯會前主席，中國全國人大常委曾憲梓第二仔。

曾智雄喺1980年代初跟住佢老竇喺中國內地做嘢，1981年做咗金利來中國內地第一個經理。2002年離開家族嘅金利來集團生意，創辦中國世貿集團，主力於商務服務，喺中國內地經營世貿中心俱樂部業務。中國世貿集團喺美國納斯達克上市。2004年9月，喺廣州同埋北京收購中國CEO俱樂部。2005年5月出任香港青年聯會主席。

## 公職
*香港新界工商業總會會長
*香港青年聯會主席
*香港中華總商會會董
*北京市政協委員
*廣州市榮譽市民
*廣東省外商公會副會長
*廣東省工商聯常委
*廣州市工商聯副會長
*中國香港（地區）商會－廣東副會長
*海聯會理事
*全國青聯副主席
*天津市青聯副主席
*吉林省四平市榮譽市民
*吉林省海外聯誼會副會長
*長春市國際經濟顧問

## 攷

## 出面網頁
* 

類:香港建制派人士
光明日報 (中國)

**光明日報**係中共中央機關報之一，係由中宣部直接領導大型、全國性嘅官方新聞媒體之一，1949年6月16號創辦，最初係由中國民主同盟主辦。毛澤東、周恩來、朱德等都曾經為《光明日報》創刊題詞。

## 出面網站
*光明日報
陳永棋

**陳永棋**（**CHAN Wing Kee**，），人稱「棋哥」，係香港企業家同建制派（傳統親中派）政治人物，長江製衣董事總經理、亞洲電視前任行政總裁，同時亦係全國政協常委、香港中華總商會成員、香港中華廠商聯合會前任會長。

## 早年
香港出世，籍貫廣東東莞，1970年響美國普渡大學工業工程系畢業。

## 個人榮譽
* 太平紳士（1993年）
*  大英帝國官佐勳章
*  工商業勳章
* 金紫荊星章（2000年）
* 無錫市榮譽市民（2002年）
* 大紫荊勳章（2016年）

## 政治立場
佢係香港親中派一員，喺2014年有份贊助慶祝中國65週年嘅官方國慶晚會。

### 選舉及提名經歷
2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會工業界（第二）委員。之後，佢有份提名林鄭月娥參與2017年香港行政長官選舉。

喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。

## 部分公職
* 中國和平統一促進會香港總會首席顧問
* 香港中華文化總會創會會長
* 香港北京社團總會第一屆理事會名譽會長
* 香港廣州社團總會永遠名譽會長

## 參考
* 我校第五屆董事會新增聘7位校董，暨南大學資訊管理辦公室，2006年11月10號

## 出面網頁
* 
* 
* 顧問 | Advisors—顧問 (2021-2023)，民主建港協進聯盟

類:香港建制派人士
類:全國政協香港委員
類:香港馬主
香港中華總商會

**香港中華總商會**（**The Chinese General Chamber of Commerce**），1900年成立，係香港一個非牟利嘅左派華商團體。

目前會員人數超過六千人，會員經營嘅業務包括製造業、進出口貿易、銀行、保險、房地產、建築、資訊科技、專業服務、交通運輸、食品、百貨批發零售、飲食服務同旅遊業等。

## 會員
### 永遠榮譽會長
*陳有慶、霍震寰、古勝祥、何世柱、黃宜弘、鄭張永珍、翁錦通、林銘森、莊學山、胡經昌、林廣兆、楊振鑫、張成雄、方文雄、陳斌、陳幼南、李德麟 (證券商)、盧文端、馬忠禮、林樹哲

### 首長成員
*第53屆會長：蔡冠深
*第53屆副會長：曾智明、王惠貞、李引泉、楊華勇、胡曉明、姚祖輝、謝湧海、張學修

### 主要成員
*余國春 裕華國產百貨有限公司 
*伍步剛 永隆銀行有限公司 
*劉鐵成 東方石油有限公司 
*李祖澤 聯合出版 (集團)有限公司 
*劉奇喆 亞洲保險有限公司 
*袁武 招商局集團有限公司 
*黃士心 康泰旅行社有限公司 
*伍威全 美心(中國)管理有限公司 
*曾智明 金利來集團有限公司 
*林廣明 中國銀行 (香港)有限公司 
*李繼文 南洋商業銀行有限公司 
*羅景雲 新鴻基地產發展有限公司 
*李國雄 新光酒樓(集團)有限公司 
*王遼平 香港中國企業協會 
*李歡 南北行公所 
*李宗德 香港中華出入口商會 
*莊學山 香港潮州商會有限公司
*鄭海泉 香港上海匯豐銀行有限公司
*陳永棋 長江製衣有限公司 
*鄭家純 新世界發展有限公司 
*陳樹林 華潤(集團)有限公司
*羅康瑞 瑞安集團有限公司 
*蔡來興 上海實業(集團)有限公司 
*林帆 香港中國保險(集團)有限公司
*陳智思 亞洲保險有限公司 
*余鵬春 裕華國產百貨有限公司 
*張學武 香港中旅(集團)有限公司
*李惠民 李錦記有限公司 
*周永成 周生生珠寶金行有限公司 
*陳智文 亞洲金融集團 
*郭志一 永安有限公司 
*黃麗群 金利來集團有限公司 
*趙斌 聯合出版(集團)有限公司
*葉成坤 葉成坤醫生醫務所 
*劉佩瓊 香港理工大學 
*壽福鋼 交通銀行香港分行 
*陳萬雄 商務印書館(香港)有限公司 
*孫大倫 富士攝影器材有限公司 
*林光如 星光集團有限公司 
*邱建新 華豐國貨有限公司 
*范仁鶴 中國光大國際有限公司 
*鄭國屏 香港民安保險有限公司 
*莊紹綏 莊士實業(集團)有限公司
*林濬 九廣鐵路公司 
*黃達堂 捷榮咖啡有限公司 
*符鈺田 維他奶國際集團有限公司 
*龍子明 宏利人壽保險(國際)有限公司 
*葉紹基 九龍牛羊業商會有限公司 
*龔浩森 九龍生豬業入口商會 
*李傑雄 九龍鮮肉零售商聯合會 
*李德麟 金銀業貿易場 
*趙文合 香港糧食雜貨總商會 
*胡富強 港九淡水魚商買手會有限公司 
*麥翔 港九燒乳豬行商會 
*趙景雲 僑港新會商會 
*陳葆心 證券商協會有限公司

## 政治立場
### 支持《港區維護國家安全法》
中總嘅政治立場係香港親共意識，2020年，曾經支持北京未經諮詢或香港市民同意而強行訂立，同時引起泛民主派、歐美列強一致負評嘅《港區維護國家安全法》。

## 出面網站

* 香港中華總商會

## 參考來源
金利來

**金利來集團有限公司**（**Goldlion (Far East) Limited**，）係香港上市公司，經營業務包括服裝服飾銷售同物業投資、發展。公司總部響香港新界沙田小瀝源源順圍13至15號金利來集團中心。

## 管理層
*曾憲梓 （主席兼執行董事）
*曾智明 （副主席兼行政總裁兼執行董事）
*黃麗群 （執行董事）
*吳明華 （非執行董事）
*黃英豪 （獨立非執行董事）
*劉宇新 （獨立非執行董事）
*尹應能 （獨立非執行董事）

## 出面網站
* 金利來集團有限公司
中國共產黨第十六次全國代表大會

**[[中國共產黨]]第十六次全國代表大會**（簡稱「**十六大**」）喺2002年11月8日至14日響北京召開。大會主題係：「高舉鄧小平理論偉大旗幟，全面貫徹『三個代表』重要思想，繼往開來，與時俱進，全面建設小康社會，加快推進社會主義現代化，為開創中國特色社會主義事業新局面而奮鬥」。

呢次會議亦修改咗黨章，將「三個代表」寫入黨章，產生新嘅中共領導班子。除咗胡錦濤升做中共中央總書記之外，其餘六位中共第十五屆中央政治局常委江澤民、李鵬、朱鎔基、李瑞環、尉健行、李嵐清由於年齡關係未有進入新一屆中央委員會。
屯門島

**屯門島**係文獻上嘅一個島，大唐起屬屯門鎮，鎮治喺今日深圳南山區南頭，佢周圍嘅地方都可能係。葡萄牙文獻大明時提及一島，叫Tãmão，即屯門之意。

因為家下都係推測，唔同時代亦可以有差別，所以有幾個可能：
*今日香港屯門青山。推斷唐時屯門元朗尚未成大片沖積地，青山為一島。
*舊日香港屯門青山灣一帶，古稱屯門澳。
*今日深圳內伶仃，喺南頭西南一個島。
*今日深圳大剷島，喺南頭面一個島。
*今日香港大嶼山，葡萄牙人曾經上大澳。

## 參考資料
*深圳博物館編、張一兵著，《深圳古代簡史》，文物出版社，1997年6月第一版：P148~P155，ISBN 7-5010-0948-1
*彭慶元，《叩問英雄》，http://www.szed.com/tqb/20030413/ca271114.htm，原載於《深圳特區報》2003年4月13號
*王冬青、潘如丹，《西方國家第一次對華軍事衝突》，http://www.chinamil.com.cn/site1/jssdjt/2005-05/10/content_200505.htm及http://www.chinamil.com.cn/site1/jssdjt/2005-05/10/content_200504.htm，2005年5月10號
*陳海先，《歷代深圳海防的設立》，http://www.szzx.gov.cn/wsl/szws/4/200602/t41099.htm，2001年4月29號
*周寧，《海客談瀛洲：帝制時代中國的西方形象》，http://www.housebook.com.cn/200404/03.htm，原載於《書屋》2004年第四期
*黃慶華，《對明代中葡關係中幾個問題的考察》，http://jds.cass.cn/Article/20060314074006.asp。2006年3月14號
將進酒

**將進酒**係大唐詩人李白寫嘅詩，類入七言樂府。

## 背景
寫呢首詩嘅時候，李白仕途失意，懷才不遇，轉投酒樂，借詩意言志，唔想做聖賢，只想交朋結友，一醉解千愁。

## 正文

## 意思

睇唔睇到呀？
黃河嘅水好似係天上邊倒落嚟，一野衝咗落海返唔到轉頭！
睇唔睇到呀？
廳中間嘅鏡照到嘅白頭髮，朝早重黑鼆鼆嘅頭髮挨晚就變咗白雪雪。
人生在世點都要玩盡佢，千祈唔好畀個酒樽白白咁對住個月光。
上天畀我嘅才華一定有用，就算啲錢散晒都會返番嚟。
煮羊煮牛嚟食令大家開心盡興，最緊要飲多啲。
岑夫子，丹丘生，拎酒飲，唔好停。
等我為你哋唱首歌，請你哋豎起隻耳聽我唱。
貴族豪門嘅生活唔駛諗，淨係想爛醉唔想醒番。
自古以嚟聖賢都冇人理，飲酒飲到爛嘅人先出名。
陳王曹植想當年喺平樂觀大排宴席，用個斗𢳂酒萬吓萬吓放恣咁玩。
阿兄台你點解話冇錢呀，直接了當拎啲酒嚟我同你飲咗佢。
你隻五花靚馬，同值千金嘅皮草，
叫你個童僕拎去賣咗佢，買啲靚酒返黎，等我同你一齊消解萬古嘅愁緒佢。


## 評論
宋人嚴羽評咁講：「蓋他人作詩用筆想！太白但用胸口一噴即是。」

## 參考資料
NTFS-3G

**NTFS-3G** 係一個用 GNU 通用公共許可證來授權，可以嚮 Linux、FreeBSD、Mac OS X、NetBSD、同 Haiku 上運行嘅 NTFS驅動程序。

此驅動程序支持大部份POSIX檔案系統嘅操作。渠可以嚮 NTFS 檔案系統中製造新檔案，並可對其中檔案進行修改、易名、移動、同刪除等動作。而檔案系統中檔案嘅行動授權功能，則仲係嚮測試階段。

2007年2月21日，**NTFS-3G** 專案宣布此程式正式進入穩定狀態，同時釋出 1.0 版。

## 行動效率
據近來做過嘅效能測試顯示，此驅動程序同其他檔案系統嘅效率相差彷彿。值得提嘅係 NTFS-3G 團隊嘅目光一直聚嚮程序嘅穩定同渠支持 POSIX 功能嘅完整程度，而並未聚焦嚮改良運行效率方面。

## 歷史
* 1995年，Martin von Loewis 成立並帶領 Linux-NTFS 專案。
* 2000年，Anton Altaparmakov 接手帶此專案，並嚮早年得 Richard Russon 之佐。為咗支持新嘅 NTFS 版本，渠決定重寫此驅動程序。
* 2002年，Szabolcs Szakacsits 加入專案，並着手 ntfsresize 程序。
* 2004年，Yura Pakhuchiy 發行 ntfsmount 程序，並加入 Linux-NTFS 專案。
* 2005年，Apple 聘請 Anton Altaparmakov 為 Mac OS X 加上 NTFS 支持功能。專案中諸人同意用 dual licence 以便 Anton Altaparmakov 將同 Linux-NTFS 專案分享渠工作成果。
* 2006年7月14日，Szabolcs Szakacsits 發行其作品：NTFS-3G。
* 2007年2月21日，Szabolcs Szakacsits 宣布發行 NTFS-3G v1.0。

## 鏈結
* NTFS-3G website

## 參考
廣播道

**廣播道**（**Broadcast Drive**）係香港九龍塘北面一條街，因為以前政府集中所有廣播機構喺呢度而出名。全盛時期呢度有三間電視台（亞洲電視、無綫電視、佳藝電視）同兩間電台（香港電台、商業電台），所以當時又叫做「五台山」。之後佳視執咗，無綫同亞視都先後搬走咗，而家得兩間電台留守。
太王四神記

**《太王四神記》**（韓文：）係韓國TSG製作公司（TSG Production Company LLC）製作、MBC電視台喺2007年9月10號到12月5號播嘅一套電視連續劇，用高句麗開國歷史嘅檀君朝鮮之前嘅傳說同高句麗第十九世君主談德嘅故仔做主題，由金鍾學執導，宋智娜編劇，日本著名作曲家久石讓做音樂監製。由裴勇俊擔任主角，另外有崔民秀、尹泰榮、文素利演出。

## 演員
*裴勇俊 飾 高談德（廣開土王）、桓雄
*李智雅 飾 秀芝妮、賽澳
*文素莉 飾 徐琦荷、嘉真
*尹泰榮 飾 淵虎凱
*崔民秀 飾 火天會大長老
*吳光祿 飾 玄高
*朴星雄 飾 主武峙
*李必立 飾 悽露
*朴相元 飾 淵加黎
大角嘴天主教小學 (海帆道)

**大角嘴天主教小學 (海帆道)**係香港一間小學，喺大角嘴海帆道，靠近海邊。小學係香港天主敎會辦嘅。學校原本係大角咀道嘅大角嘴天主教小學分拆出來。

家下校長係麥天賜先生，而校監係張秀文女士。

## 出面網頁
*
五臺山

**五臺山**（）；第個名係**清涼山**（）；佢係中國山西省忻州市嘅一座好出名嘅山，喺五臺縣入面。呢座山係由5座細嘅山仔組成。

## 名
呢座山由5座山嚟組成。雖然話佢哋嗰5座山都好高吓，但佢哋嘅山頂都好平，好似個平台噉，所以「五臺山」嘅名係噉嚟。又因為呢度嘅氣候比較凍同埋涼爽，所以第個名「清涼山」就係噉嚟。而南韓嗰座同日本嗰座都係按返中國嗰個嚟改名嘅，雖然話字面都係一樣寫法，但係讀音都唔同。

## 敘述
呢座山嘅主峰係北邊嗰座——葉鬦峰（第個名係菩薩頂），有3061.1米高，呢座山入面嘅好多間寺響度，加上香火又鬼咁多噉，所以咪嗌成佛教名山。其中呢座山入面嘅文殊菩薩像就喺呢度落嚟，而山頂嗰度可以睇到嗮五臺山嘅靚景。

## 註

## 出面網頁

* 五臺山風景區官方網站

類:中國嘅山
類:佛教名山
類:忻州
利簋

**利簋**係古物，又叫做**武王征商簋**、**周代天滅簋**、**檀公簋**，西周早期青銅器，屬於簋。1976年陝西臨潼零口鎮出土，由中國國家博物館收藏。

利簋高28釐米，口徑22釐米，重7.95公斤。簋腹內鑄咗32個字：
:珷（武王）征商　隹（唯）甲子朝　歲鼎　克昏夙又（有）商　辛未　王在闌師　易（賜）又（右）事（史）利金　用乍（作）檀公寶尊彝
印證咗《尚書·牧誓》入面記載嘅「時甲子日昧爽　王至於商郊牧野」。

## 參考
*
拿拿林Online

**拿拿林Online**（나나이모）係韓國TopPig開發嘅射擊遊戲，響台港就係由戲谷出版。

## 連出去
*韓國NaNaiMo官方網頁
*中國QQ飛行島官方網頁
*香港拿拿林online官方網頁
*香港拿拿林online官方討論版
*台灣NANAIMO 納納炸機寶 官方網頁
*台灣NANAIMO 飛行總部
世襲

**世襲**（）係指用家族嘅優勢，嚟將錢或者權力一代傳一代噉維持住。呢種社會觀念一般都係著重男人，所以最常見嘅就係父死子繼制（老豆死，亞仔繼續）同埋兄終弟及制（亞哥死，細佬繼續）。

喺唔少嘅遺產入面，原本有呢嚿錢嘅人，一般都係會留低返畀自己嘅屋企人。除此之外，君主制嘅君主亦都係用呢個方法，嚟維持一個家族嘅統治。

因為現代社會一般比較重視平等，而世襲被視為係一種維持唔平等嘅方法，所以呢個字眼一般都係偏向貶義。除咗世襲以外，亦有其他繼承權力或者財產嘅方法，例如用民主制度嚟揀政府首腦，或者用精英制嚟揀一間公司嘅接班人。

## 睇埋
* 世襲政治
* 政治家族一覽

## 攷

類:政治制度
類:家族
比干

**比干**（）係紂嘅阿叔、文丁托個仔，商嘅丞相。

小說封神榜入面，紂王要佢將七竅玲瓏心挖出來。
互聯網論壇

**互聯網論壇**（Internet forum），通常簡稱**論壇**，又叫**信息版**、**討論版**、**討論區**或者**留言版**，係一種提供在線討論嘅軟件程式，亦係BBS嘅一種新版本，由Usenet喺1980年之後開始流行。互聯網論壇嘅名嚟自拉丁語裏面嘅Forum一詞。

## 論壇程式
*vBB
*IPB
*phpBB 
*Discuz
*PHPWind

## 論壇例子
*香港討論區
*Uwants
*高登討論區
*百度貼吧
*雅虎討論區
*天涯社區論壇
科學園站

**科學園站**、**白石角站**，係個計劃過嘅香港計劃緊嘅火車站，計劃香港科學園時就有諗過一齊起，起喺港鐵，大埔墟站同大學站之間，所以至初提議叫科學園站。後尾白石角一帶起咗幾個屋苑，又提議叫做白石角站。

不過個站起唔起，好視乎香港科學園同周圍發展密度，夠唔夠人用個站。2021年當時特首林鄭月娥發表嘅施政報告入面，有提到會計劃起呢個站。

不過，去到2025年9月，有消息傳出港鐵公司就起白石角站計唔掂數，唔夠客去支持起呢個站，所以可能唔起呢個站。

現時來往呢區，公共交通有九龍巴士幾條巴士綫，同埋有幾條專綫小巴。

## 上一站‧下一站

## 攷
643年

## 大件事
* 3月23號：唐太宗命人繪製凌煙閣二十四功臣圖像。
* 唐太宗廢太子李承乾，改立長孫無忌支持嘅晉王李治。

## 響呢年出世嘅人

## 響呢年死嘅人
* 稱心，唐朝廢太子李承乾寵童。
* 2月11號：魏徵，唐朝政治人。
* 4月29號：侯君集，凌煙閣二十四功臣之一，為太子李承乾策劃兵變而被殺。

## 節慶、風俗習慣

## 文化
*閻立本喺淩煙閣畫咗二十四功臣。
笑氣

**笑氣**係一種氣體，學名**一氧化二氮**（nitrogen oxide），符號****。室溫之下，笑氣無色，亦都唔會着火。笑氣有淡甜味，聞起來幾宜人。

笑氣可以麻醉人神經，令人興奮，所以叫笑氣。手術醫生、牙醫會用佢來麻醉病人，同佢止痛。因為佢有咁嘅特性，所以亦都畀人濫用。

笑氣亦係熄滅火焰，用喺賽車引擎之上。
637年

## 大件事

## 響呢年出世嘅人

## 響呢年死嘅人

## 節慶、風俗習慣
* 山西安吉寺落成，宋朝改名安國寺。
635年

## 其他紀年

*中國：貞觀九年
*中國週邊
**高昌：延壽十二年
*朝鮮半島：仁平二年
*日本
**舒明天皇七年
**皇紀：1295年

## 大件事

## 響呢年出世嘅人

## 響呢年死嘅人
* 唐高祖李淵

## 節慶、風俗習慣
638年

## 其他紀年

*中國：貞觀十二年
*中國週邊
**高昌：延壽十五年
*朝鮮半島
**仁平五年
**檀紀：2971年
*日本
**舒明天皇十年
**皇紀：1298年

## 大件事
*羅渦國王卡拉華那迭（Kalavarnadit）強迫希蘭國王榮·普叻沙（Vieng Prueksa）接受拉華策卡（Lavachakka）做佢哋嘅王。

## 響呢年出世嘅人

## 響呢年死嘅人

## 節慶、風俗習慣
629年

## 大件事

## 響呢年出世嘅人

## 響呢年死嘅人

## 節慶、風俗習慣

## 文代
*閻立德畫咗幅《王會圖》。
620年

## 其他紀年

*中國
**唐：武德三年
**林士弘：太平四年
**竇建德：五鳳三年
**劉武周：天興四年
**梁師都：永隆三年
**高開道：始興三年
**王世充：開明二年
**沈法興：延康二年
**李子通：明政二年
*中國週邊
**高昌：重光元年
*朝鮮半島：建福三十七年
*日本
**推古天皇二十八年
**皇紀：1280年

## 大件事

## 響呢年出世嘅人

## 響呢年死嘅人

## 節慶、風俗習慣
626年

## 其他紀年

*中國
**唐：武德九年
**梁師都：永隆九年
*中國週邊
**高昌：延壽三年
*朝鮮半島：建福四十三年
*日本
**推古天皇三十四年
**皇紀：1286年

## 大件事
* 6月11號：大唐秦王李世民（後來嘅唐太宗）設下玄武門之變，弒兄殺弟。

## 響呢年出世嘅人

## 響呢年死嘅人
* 李建成、李元吉，死於玄武門之變

## 節慶、風俗習慣
625年

## 其他紀年

*中國：
**唐：武德八年
**梁師都：永隆八年
*中國週邊
**高昌：延壽二年
*朝鮮半島：建福四十二年
*日本
**推古天皇三十三年
**皇紀：1285年

## 大件事

## 響呢年出世嘅人

## 響呢年死嘅人

## 節慶、風俗習慣
604年

## 大件事
* 舊曆七月，隋文帝楊堅過身，之後由太子楊廣繼位，就係隋煬帝。
* 隋朝漢王楊諒起兵作反，好快就失敗咗。

## 響呢年出世嘅人

## 響呢年死嘅人
* 楊勇，隋文帝大仔。

## 參考
602年

## 其他紀年

*中國
**隋：仁壽二年
*中國週邊
**高昌：延和元年
*朝鮮半島
**新羅：建福十九年
*日本
**推古天皇十年
**皇紀：1262年

## 大件事

## 響呢年出世嘅人

## 響呢年死嘅人

## 節慶、風俗習慣
605年

## 大件事
* 隋朝派兵攻打林邑。
* 隋朝起通濟渠。

## 響呢年出世嘅人

## 響呢年死嘅人

## 參考
601年

## 其他紀年

*中國
**隋：仁壽元年
*中國週邊
**高昌：延昌四十一年
*朝鮮半島
**新羅：建福十八年
*日本
**推古天皇九年
**皇紀：1261年

## 大件事
*現存最早嘅韻書《切韻》由陸法言喺呢年寫成。

## 響呢年出世嘅人

## 響呢年死嘅人

## 節慶、風俗習慣
格連

**莫里斯格連**（，）係美國退役短跑田徑運動員。佢曾經係100米跑世界紀錄保持者，時間係9秒79。

## 生平
格連喺堪薩斯州嘅堪薩斯城出世，响FL Schlagle 高校訓練出嚟。佢喺學校本來係玩開美式足球嘅。後嚟接觸咗跑步，就漸漸鍾意咗佢嗱。

佢第一次參加國際大賽係喺1995年响瑞典嘅哥德堡舉行嘅世界田徑錦標賽，不過佢當日冇盡全力，所以佢入唔到100米跑8強。响亞特蘭大舉行嘅1996年夏季奧林匹克運動會佢冇資格代表美國參賽。

1999年响雅典舉行嘅世界田徑錦標賽，格連攞咗100米跑冠軍。佢喺200米跑一樣掂，攞咗200米跑冠軍，佢嘅強項就係100米跑。佢成功咁响2000年悉尼奧運攞咗佢第1個奧運金牌。由於佢受到傷患困擾，所以响200米跑冇代表美國出賽。
  
1999年佢刷新咗100米跑嘅世界紀錄9秒79（+0.1 m/s wind），超越咗庇利保持嘅世界紀錄9秒84（+0.7 m/s wind），由於超風速嘅關係，所以電子計時上所顯示呢個結果就冇被大會承認為世界紀錄。格連又破咗庇利保持嘅室內50米跑世界紀錄；但係呢個世界紀錄而家重承認嘅。佢又兩次破咗室內嘅60米跑世界紀錄。佢响室內嘅60米跑嘅紀錄係6秒39。 兩個紀錄仍然保持。 

2002年，格連嘅100米世界紀錄被美國隊友添蒙哥馬利破咗紀錄，蒙哥馬利快格連0.01秒。跑出嘅時間係9秒78（+2.0 m/s），蒙哥馬利之後被驗出服用禁藥，所以被取消資格冇得參賽。鮑維喺2005年又破咗蒙哥馬利所保持嘅100米跑紀錄；時間係9秒77（+1.6 m/s wind）。

2004年夏季奧林匹克運動會，格連喺100米跑只得到第3名攞咗面銅牌。同埋4x100米接力為美國隊得到面銀牌，比英國隊慢0.01秒。

佢响2007年退役。

http://www.alltime-athletics.com/m_100ok.htm

## 參考

## 出面網頁
*
光呼吸

**光呼吸**係植物入面用卡爾文循環嚟做碳固定嘅細胞喺光照、高氧、低二氧化碳嘅情況下發生嘅一個生化過程。過程中會用氧氣，放二氧化碳，同光合作用啱啱相反。
水族缸

**水族缸**，又叫**金魚缸**、**魚缸**，係用嚟裝住水生動植物養嘅容器，通常至少有一面係透明嘅玻璃或者膠面。

## 睇埋
*發熱器
*溫度計
*沙虫
*魚粮
*水草
*水族館
*屎格
*架山
*光管
*土族缸
楊桃

**楊桃**（「桃」讀陰上聲，；學名：**'）；原本寫做**羊桃**或**洋桃**或**陽桃**；亦叫**五棱果**（）、**星形果**（）。佢係[[酢漿草科]][[洋桃屬]]嘅常綠[[灌木]]或[[喬木]]仔。

==原產地==
楊桃原產[[印度]]，[[印尼]]同[[斯里蘭卡]]一帶熱帶[[亞洲]]。叫洋桃，因為對於[[廣東]]，係經大洋而來。[[華南]]，[[臺灣]]都有種。而且遍佈世界熱帶[[亞熱帶]]各國。有說閩人叫佢做**楊桃**。

==形態==
樹高五六丈，樹枝係向下㕪。佢嘅花係好細兼兩性，花嘅色係白色或紫色，花期喺4——12月，一蒂數子。果喺7——12月間熟，果色似[[蠟]]，重有紅色嘅品種。唐人都嗌佢係**三斂子**或**五斂子**。廣東話裏面，斂即係[[稜]]噉解，即係話突出來。三斂子係三稜，而五斂子係五稜。亦有說斂係話佢酸，可以斂人面色 。漿果嘅樣就好似橢圓形到長橢圓形噉。

==用途==
楊桃既可以用嚟做庭院嘅觀景樹同時，佢啲果又可以用嚟食，甚至係加工成各種食品都得。
===特色===
家吓以五稜最常見，打橫切開似[[五角星]]，所以英文叫 Star Fruit。佢如果係用[[糯米]]水淋，果就會甜，叫**糯羊桃'''。廣東人係將係當蔬來食。羊桃果直徑約莫 6-8 厘米，家下來做當生果食。亦可以做沙律，蜜餞。

舊時傳佢可以辟嵐瘴之毒，食佢嘅汁，可以治蠱毒。

呢隻水果喺各種生果嘅含糖量入面係排第一，入面有好多營養成分，可以幫人體搞消化、滋養同保健都得。

## 天然毒素
楊桃含有天然毒素草酸，香港食物安全中心顧問醫生，喺2007年3月17號公佈佢哋發現，部份腎病患者食咗楊桃之後，無法將毒素排出，佢哋食得少都有機會中毒，而中毒者會神志不清。只不過，一般人食係無問題。

## 註



類:酢漿草科
類:洋桃屬
類:喬木
類:灌木
類:四季常綠植物
阿里巴巴

**阿里巴巴**（علي بابا）係中世紀亞拉伯文學《一千零一夜》入面《阿里巴巴和四十大盜》嘅角色。
反清復明

**反清復明**係發生喺中國清朝一個民間社會運動，由於滿洲人將明朝推翻，建立咗清朝，有啲漢人因為覺得滿洲人係外族，唔甘心俾滿洲人統治，於是發起反抗清朝滿族統治，恢復明朝漢族政權嘅社會運動。

反清復明運動入面，其中代表人物有鄭成功，佢喺臺灣建立嘅鄭氏王朝係反清復明運動最大基地，亦令嗰陣時嘅臺灣成為清朝敵國。

除咗鄭成功，天地會亦係嗰時好積極反清復明嘅組織。

## 拎
*史海钩沉：朝鲜皇室的“反清复明”秘密计划
甲午戰爭

**甲午戰爭**（又叫**清日戰爭**、**清日甲午戰爭**；日本叫**日清戰爭**），係喺1894年（大清光緒二十年）打嘅一場仗，由於呢年個干支係甲午，所以叫「甲午戰爭」。

呢場仗係由於大清同日本之間，為咗爭奪朝鮮半島控制權嘅同時，日本入侵大清而爆發，最後滿清政府戰敗，清政府被逼要簽署《馬關條約》，割讓臺灣、澎湖同附屬島畀日本。

## 起因

十九世紀中後期，沙俄帝國喺中國東北同埋朝鮮半島開始擴張勢力嘅行動。呢個時候，正進行緊明治維新嘅日本驚俄羅斯嘅擴張行動會影響到佢哋嘅發展空間。

1875年（大日本帝國明治八年，大清朝光緒元年），朝鮮國王李熙因為年紀重細，所以由佢爸爸李昰應攝政，即係大院君。由於佢排外，所以落咗一道命令，邊個同日本人交涉嘅話，邊個就要處死。

同一年，一艘叫雲揚號嘅日本軍艦航行去朝鮮江華島附近進行勘測工作。由於當時嘅反日氣氛，所以江華島上面嘅守軍就向雲揚號開火。但由於雲揚號全力反擊，江華島炮台因此畀日本人摧毀。之後，日軍更加登陸佔領永宗城。

呢次衝突後，朝鮮被迫同日本喺江華島上簽訂一條不平等條約，即係江華島條約。條約中列明，朝鮮政府必須畀日本人擁有貿易特權；同時，朝鮮同埋日本要互相承認對方係獨立國家。因為呢個條約，朝鮮逐步走入成為日本殖民地嘅道路。

呢件事過後，朝鮮政府內部嘅保守派同維新派出現爭論。保守派人認為，朝鮮最好保持以往「事大交小」嘅外交方式，即係繼續承認大清帝國係朝鮮嘅宗主國。但係維新派人就認為，大清帝國喺呢十幾年裏面，連自己嘅國土都保唔住，經常畀外國列強入侵割地，所以大清帝國已經唔再可靠。朝鮮而家應該同歐美列強建交，靠外國人嘅力量嚟發展朝鮮同埋抵抗日本。

## 參考
* 甲午戰爭
* 清日甲午戰爭與台灣
統戰

**統戰**即係**統一戰線**，英文 ，先係列寧諗出嚟，然後毛澤東喺1939年「共產黨人」雜誌發刊詞上面話「統一戰線」係中共「三大法寶」之一。

統戰意思，即係話喺政治競爭入面，要掌握「聯合次要敵人，打擊主要敵人」嘅原則。

## 部分被視為統戰嘅手段

### 台灣

* 《自由時報》喺陳柏惟罷免案被通過之後，形容報復性罷免已經成為中共對台灣進行統戰，以及打壓台灣綠營嘅手段。

## 參考
戒嚴

**戒嚴**即係話同政治穩定嘅特殊時期一種緊急措施，通常實施戒嚴嗰陣，司法同行政都會由軍隊接手。
風球 (香港)

**風球**，簡稱**波**，正式名稱叫**熱帶氣旋警告信號**，係香港天文台當發現有熱帶氣旋影響香港嗰陣向市民發出嘅警告。

而家風球分為1號（波）、3號（波）、8號（波）、9號（波）同10號（波）五種。

因為夜晚睇唔到風球，所以會掛信號燈代替。

隨住時代進步，市民可以由唔同途徑攞到詳細嘅風球同有關嘅天氣信息，呢啲重要嘅信息都係信號站唔能夠提供。所以香港天文台亦由2002年起唔再「懸掛」同「除下」風球同埋信號燈，改為透過其他途徑「發出」同「取消」風球。

## 現行風球
香港用緊嘅風球如下：

## 舊風球
香港風球初時只有方位，同分三百英里內同外。方向用向上同向下圓錐，圓球同圓筒組合來表示。三百英里外用紅色，三百英里內，用黑色。另有緊急風球，係十字形。

日頭掛風球，會掛響訊號山、船政司署、九龍倉、添馬艦、青洲。

當打風去到全速，會掛緊急風球，掛喺水警總部同船政司署。呢個風球，高過晒其他風球訊號。

夜晚掛燈號，會掛喺水警總部、船政司署同添馬艦。

另有七個站，日頭會掛圓錐。通知本港嘅船。

## 參考
米蘭

**米蘭**（；）係意大利西北方嘅大城市，位於意大利人口最密同最發達嘅倫巴第平原。米蘭亦係南歐嘅交通要點，歷史好悠久，以觀光、時裝、建築同足球聞名。米蘭而家有130萬居民，如果計埋郊區人口，就可能有400萬人。總面積大概1,982平方公里，現任嘅市長係古斯比沙拿（Giuseppe Sala）。

米蘭係倫巴第區嘅省會城市同意大利嘅經濟、金融中心。佢嘅生產總值佔咗意大利國內生產總值嘅4.8%，同時位於世界上最富裕嘅地區之一。米蘭博覽會係世界上最領先嘅博覽會之一，喺2005年7月開張嘅新會場佔地250萬平方米，展覽面積46萬平方米，係世界上最大嘅博覽會場地。

## 時裝
米蘭以時裝工業著稱，係全世界嘅時裝首都之一。拿破侖山道（Via Montenapoleone）係米蘭最重要嘅時裝店街道。米蘭主要名店集中嚮四邊形區：
* 拿破侖山道
* 聖安德烈亞街（Via Sant' Andrea）
* 穗街（Via della Spiga）同埋 (Borgospesso）
呢度圍成嘅街區裏面，可以搵到Gucci、Prada、Ferragamo、Fendi、Louis Vuitton、Giorgio Armani、Moschino咁。http://www.liontravel.com/comm/2community/royallion/06product/3/a/it_2/index03.asp

## 足球
米蘭有兩隊世界級足球隊，分別係AC米蘭同國際米蘭。而米蘭市內嘅聖西路球場，係世界級嘅球場，1990年FIFA世界盃就係喺呢個球場舉行開幕式。

## 文化藝術
米蘭係世界上其中一個歌劇中心，著名嘅斯卡拉歌劇院（La Scala）就喺米蘭市中心。

岩寶仙拿圖書館（Biblioteca Ambrosiana）係歐洲最重要嘅文化寶庫之一，收集咗好多書籍，當中包括達文西嘅素描同筆記簿。

喺聖瑪麗亞感恩教堂入面，有達文西嘅代表作之一：《最後的晚餐》。

## 交通
馬奔沙機場（Aeroporto di Milano-Malpensa，中國大陸譯馬爾彭薩機場）
全新世紀年

**全新世紀年**或者**人類紀年**係一個同而家用緊嘅公曆非常相似嘅紀年法，只係將現時探用嘅公曆（即係格里曆）加多10000年。

例如公曆（格里曆）年1月1號，喺全新世紀年就係年1月1號。此外，另一個同公曆唔同嘅地方係，全新世紀曆會有埋0年，但係公曆就冇0年嘅出現。

## 推動嘅原因
學者Cesare Emiliani提出呢個曆法改革，可以解決咗以下公曆嘅問題：

* 而家用緊嘅公曆，係以耶穌基督降生作紀年。而全新世紀年方法就冇明顯嘅宗教立場。 

* 現時公曆冇公元0年，但全新紀年就有0年，簡化咗公元前紀年方法嘅計算問題。例如現時公曆嘅BC 3年同AD 3年只係相隔5年而唔係6年。但BHE 3同HE 3就正正相隔6年。

## 同公曆嘅轉換
全新世紀曆只係現時嘅公曆再加10000年，以及包括0年嘅出現。以下列舉出公曆同全新世紀年曆嘅轉換例子。
電燈膽

**電燈膽**，又叫**電燈泡**，正名係**白熾燈**，係一種透過通電，靠電阻將條線（而家會用鎢絲）熱到白熾發光嘅燈。用鎢絲嘅電燈膽係由美國嘅愛迪生改良。

## 睇埋
* 慳電膽
* 諗頭潛伏
忌廉

**忌廉**（譯自），又叫**奶油**，係牛奶面頭嗰啲濃脂肪，通常愛嚟㘉蛋糕，或者溝嘢飲（例如咖啡）。

## 睇埋
*牛油
*鮮忌廉
*酸忌廉
*小忌廉
澎湖列島

**澎湖列島**係喺臺灣海峽，臺灣西面約50千米嗰度；由90個大細島組成，喺低潮時總面積有141平方千米。其中以澎湖本島最大，其次係西嶼鄉、白沙鄉。而家有19個島有人住。
牛油

**牛油**，臺灣叫**奶油**、中國大陸叫**黃油**，係指由牛奶攞出嚟嘅油，通常用嚟整西餅糕點、煮西餐，或者搽包。

牛油響室溫係半凝固狀態，稍為加熱就會變成液態。

根據歐盟規定，只有夠起碼80%牛油脂肪成份先至可以叫做「牛油」（Butter），如果唔達標多數都會被歸類做「可塗抹脂肪」（Spreadable fats，一般簡稱Spreadable），通常都係將牛油溝芥花籽油或者其他植物油，令到質感更軟同更易搽。

## 成份
動物脂肪、飽和脂肪、膽固醇

## 食法
* 蛋糕
* 雞蛋仔

## 睇埋

* 忌廉
* 生油
* 豬油
* 人造牛油
奶油

**奶油**可以係：
*忌廉（Cream），牛奶面頭嗰啲濃脂肪
*牛油（Butter），由牛奶攞出嚟嘅油
*酥油（Shortening）嘅稱呼，譬如「奶油酥餅」、「奶油蛋糕」
*煉奶加牛油，譬如「奶油多」
*理由嘅近音字，詼諧用
戲劇

**戲劇**（；）係演員響舞台上當住觀眾面前表演嘅一個故仔。而中文「戲劇」呢個字嚟自「南戲北劇」嘅合稱，「戲」係戲文，「劇」係雜劇，呢兩種表演藝術都同現代嘅戲劇幾似。

唔同地方都有自己嘅戲劇，例如廣東就有粵劇。而隨住收音機同電視嘅發明，廣播劇同電視劇應運而生，令到戲劇唔一定要即場表演。
## 睇埋
*跳舞
*朗誦‎
## 攷
臺灣海峽

**臺灣海峽**係喺臺灣同歐亞大陸之間嘅海域。舊時從中國大陸嚟臺灣嘅人叫佢做黑水溝，西人就叫佢做福爾摩沙海峽。由北面計以臺灣新北市富貴角同中國大陸福建平潭島連線同東海接壤；南面以中國大陸福建東山島同臺灣屏東縣鵝鑾鼻連線同南中國海、巴士海峽為界，主要以大陸棚為主。

臺灣海峽水域深度喺200公尺以內。海域上面嘅島嶼，除咗近住中國大陸嘅沿海島嶼外，重有澎湖列島同屏東嘅小琉球。

## 喺亞洲位置
雪梨港

**雪梨港**（），又叫**悉尼港**、**積臣港**（），係澳洲悉尼嘅天然海港。

雪梨港東臨南太平洋，西接巴拉馬打河（流經巴拉馬打市），更因悉尼歌劇院同悉尼港大橋坐落喺度而出名。

## 歷史
1770年，占士曲船長發現咗雪梨港，攞咗好友爵士積臣嘅姓，叫佢做「積臣港」。喺中，占士曲噉寫：「中午…喺陸地兩三英里外嘅灣裏邊我哋搵到一個好似安全嘅泊位，我叫佢積臣港。」呢次係歐洲人有據可查嘅第一次發現。

## 地理
從地理角度嚟睇，雪梨港係一個谷灣，面積55平方公里，長19公里。河口嘅周長317公里，满潮嗰陣河口嘅容量係5億6千2百萬立方米。

### 島
雪梨港港内有好多島，包括鯊魚島（Shark Island）、克拉克島（Clark Island）、Fort Denison、山羊島（Goat Island）、鸚鵡島（Cockatoo Island）、Spectacle Island、Snapper Island同埋Rodd Island等。

有一啲島因為填海工程，而家成為陸地一部分，包括Bennelong Island、花園島（Garden Island）同埋Berry Island。

## 參考

* McDermott, Peter Joseph (1878-11-06). "Pacific Exploration". The Brisbane Courier (Brisbane Newspaper Company Ltd). p. 5. Retrieved 2008-11-05.
耶穌像

**耶穌像**（），又叫**救世基督像**，係世界出名嘅一座雕像，響巴西里約熱內盧，係一座裝飾藝術風格嘅耶穌雕像。

類:像
類:耶穌
谷巴丹拿

**谷巴丹拿**(George Cooper Turner，)係19世紀一個狀師(即家下律師)，曾經係澳洲新南威爾斯政府同香港政府嘅皇家狀師(Crown Solicitor)，處理香港政府嘅法律事宜。佢未做皇家狀師之前，亦做過Civil Crown Prosecutor。

1839年，新南威爾斯將皇家狀師分成兩種，一種係刑事，另一個種係民事。11月，谷巴丹拿上任代替Francis Fisher，做民事皇家狀師。而佢做到1849年就離開。十年間，佢喺雪梨租過買過好多物業。

之後有話佢移民去美國加洲。之後因唐氏家族嘅關係，來咗香港。佢入咗香港政府做皇家狀師。喺官報入便，會見到佢用未士谷巴丹拿(英文：G. COOPER TURNER)嘅名義，幫香港政府追錢。未士，即Messer，即係今叫嘅先生。

另外崇基學報，亦提過佢有唐人做文員，例如1856年嘅唐阿扶(T'ong A-foo)咁。

佢喺1860年，死喺香港。

## 注
美麗島事件

**美麗島事件**（又叫**高雄事件**、**高雄暴力事件叛亂案**）係發生喺1979年12月10號台灣，美麗島雜誌社喺高雄舉行咗一次爭取民主示威遊行，有二萬幾人喺度慶祝聯合國發表「世界人權宣言」卅一週年紀念會，最後演變成警民對峙，政府出動鎮暴部隊、鎮暴車同催淚彈對付集會嘅人。呢次事件，對而家台灣政治發展有深遠影響。

## 背景
戰後，國共鬥爭激烈化，中華民國政府退守台灣，成為台灣政權。

1949年中華民國政府喺台灣落定腳之後，國民黨長期一黨專政，針對共產黨統戰手段，國民黨政府實施好多嚴厲手段限制人民喺言論、集會、結社嘅自由，又實施戒嚴、黨禁，即係話人民無組織政黨嘅自由。

喺戒嚴令之下，好多人畀政府亂咁捉去坐監，重有啲畀人判咗死刑，唔少都係冤枉錯判。政府因為逼得啲人民太緊，民間開始興起好多反對勢力，呢啲反對勢力叫做「黨外」，即係國民黨以外。

呢啲黨外人仕爭取人權保障、司法獨立同反對戒嚴、爭取集會同結社自由，呢個時期好多人以創辦雜誌嚟做小眾媒體發表意見，1950年代出版嘅《自由中國》係嗰陣時爭取言論自由嘅代表。1960年《自由中國》組織咗一個叫「中國民主黨」嘅政黨，但畀政府取締，而《自由中國》亦都停刊。

一路到1970年，好多爭取言論自由同民主嘅新興黨外勢力出現，其中以《臺灣政論》、《八十年代》、《美麗島》呢三本雜誌最有代表性，而政府亦成日針對呢幾本雜誌，得閒無事就會查禁吓、打壓吓咁。結果民間黨外勢力對開放黨禁、報禁同廢除戒嚴嘅要求越嚟越激烈，就喺咁嘅背景之下，終於觸發美麗島事件。

## 經過
「黨外」人士黃信介喺1979年創辦《美麗島雜誌》，9月8號喺中泰賓館舉行慶祝創刊，國民黨嘅人發起「疾風行動」，聚埋大班人包圍中泰賓館，最後演變成衝突。之後《美麗島雜誌》一路唔理喺邊設分社同服務處，疾風行動嘅人都會話自己係「反共義士」走去搗亂，黃信介屋企重試過畀人放火。

不過由於《美麗島雜誌》係唔同地方設嘅服務處令佢哋喺民間聚咗好多支持者，重令到美麗島雜誌社成為黨外運動嘅指揮中心，所以親政權嘅人就專針對美麗島係咁挑釁同刺激，令到兩班人關係好僵。

於是，《美麗島雜誌》就決定喺1979年12月10號國際人權日，喺高雄舉行「人權大會」同示威遊行。

嗰日有成二萬幾人參加集會，點知國民黨政府話係叛亂，出動鎮暴部隊、鎮暴車同催淚彈圍剿集會人仕。

政府暴力鎮壓之後，好多黨外運動主力嘅人都畀政府拉晒，黨外運動一時間可以話停晒。

## 影響
美麗島事件之後，黨外運動可以話無晒，但原本一啲溫和派嘅黨外人士，開始承接黨外運動，變成黨外運動主力。另外，美麗島事件入面畀人拉咗去坐監啲黨外人士嘅家屬，好似姚嘉文老婆周清玉、張俊宏老婆許榮淑，亦成為黨外運動嘅中堅，形成新興嘅黨外勢力。

而喺審判美麗島事件入面畀人拉咗嘅黨外人士度，有一批幫黨外人士辯護嘅律師，亦成為新興嘅黨外勢力之一，呢批人有江鵬堅、陳水扁、蘇貞昌、謝長廷、張俊雄。

呢件事亦令有一批學生同青年，開始關心政治，好似作家林雙不、宋澤萊，亦係新興嘅黨外勢力。

### 民主進步黨成立
黨外人士一直以「黨外選舉後援團」、「黨外中央後援會」呢類組織活動，但始終唔係正式政黨，原因係喺黨禁之下，人民無組黨自由，雖然台灣嗰陣時除咗國民黨，重有民社黨、青年黨，但呢啲黨其實都係幫國民黨做教育工作，根本有等如無。

自從1979年12月爆發美麗島事件之後，黨外運動受到好大打擊。一直等到1986年，新興嘅黨外勢力組成嘅「公政會（全名：黨外公職人員公共政策研討會）」喺唔同地方成立分會，民間亦對組織政黨嘅要求越來越大，於是有班人就唔理黨禁，喺9月28號成立「民主進步黨（簡稱民進黨）」。喺十一月召開第一次全國代表大會，選咗江鵬堅做第一任黨主席。

雖然政府重未解除黨禁，不過喺經過美麗島事件同之後好多新興嘅黨外運動，加上民國政府已經放棄咗軍事滅共觀念，改為民主統一中國，所以民進黨成立嗰陣，政府都由得佢。終於政府喺1987年開放黨禁，而喺開放黨禁之後，新政黨一路係咁成立，到1991年已經有68個登記咗嘅政黨，而民進黨喺咁多政黨之中，一路到而家都係國民黨之外台灣最大政黨之一。

## 睇埋

* 針對2020年香港民主派初選嘅檢控同拘捕：當時有啲傳媒形容事件係「港版美麗島」事件。

## 拎
*高雄—美麗島事件

## 參考
世界人權日

**國際人權日**係聯合國喺1948年12月10號通過咗《世界人權宣言》，於是就將每年呢日定做國際人權日。

## 拎
* 聯合國：世界人權日
* 國際人權日(香港)
集合論

**集合論**（；英文：set theory），又叫**集論**，係一門研究**集合**嘅數學理論。佢喺 1870 年代由德國數學家康托爾（Georg Cantor）同戴德金（Richard Dedekind）諗出嚟，而今時今日佢成日都畀數學家攞嚟做**[[數學基礎]]**（foundations of mathematics）⸺即係用嚟了解數學係乜嘅學說⸺所以係一個好重要嘅理論。世界各地嘅大學嘅數學系基本上一定會教呢個理論，而且佢亦都有好多數學家研究。

**[[集合]]**（set；以下簡稱做「集」）呢個概念喺數學入面出現得好密。一個「集」簡單啲講就係指「一柞嘢」⸺而呢柞嘢通常係有某啲啦掕所以先畀人擺埋一齊，例如係下面呢個集咁：

\{1,3,5,7,9,\ldots\}

呢個集嘅定義（definition）可以係「所有單數嘅集」（the set of all odd numbers）⸺一個集可以包含任何嘢：數字、物件、或者抽象概念呀咁；一個集嘅元素（element）可以係根據某個定義湊埋一齊嘅（好似係頭先嗰個例子咁），但係亦都可以係夾硬擺埋一齊、冇乜規律嘅。透過研究唔同集嘅數學特質，數學家發現佢哋可以精確又唔循環（circular）咁定義數字同加減乘除呢啲基本嘅數學概念⸺呢點對於下下都講究系統性嘅數學嚟講好緊要。

## 定義
集（set）係一嚿包括一堆符合條件嘅元素嘅嘢。可以將佢諗成環保分類係既黃、藍、啡嘅桶。

元素（elements）係集入面嘅嘢，多數會叫佢做一個集入面嘅一粒嘢。用返上面既比喻，元素就係放入桶入面嘅垃圾。

黃桶入面裝嘅係鋁製品嘅，入面嘅垃圾一定係鋁製。同一道理，一個集入面嘅元素一定符合嘅條件。

## 常見嘅集
* 自然數：\N:=\{1,2,3,4,\ldots\}，有啲數學家會將零包括埋入自然數呢個集入面。
* 整數：\Z:=\{\ldots,-2,-1,0,1,2,3,4,\ldots\}=\{0,\pm1,\pm2,\pm3,\ldots\}。由整數出嚟，可以有一個叫正整數嘅集。\Z^+:=\{0,1,2,3,4,\ldots\}。
* 有理數：\Q:=\{\frac{a}{b}|a,b\in\Z\land b \neq 0\}
* 實數：\R:=\Q\cup\{所有無理數\}
* 複數：\Complex:=\{a+bi|a,b\in\R, i=\sqrt{-1}\}

### 空集
一個入面無元素嘅集係叫**空集**（empty set）。

空集可以想像成為一個入面無嘢嘅紙袋，咁呢個袋就係一個空袋。對應就係空集。

### 空集集
**空集集**（set of empty set）就係一個集，入面裝住一個空嘅集，即係 \{\varnothing\}。咁空集就係呢個集嘅元素，\varnothing\in\{\varnothing\}。注意：唔可以寫成\varnothing\in\varnothing。

可以幻想成，一個袋入面裝住一個袋，而入面個袋係無袋任何嘢。

### 相等集
如果有兩個集 X  同 Y，佢哋係**相等（equal）**，即係話兩個集都有相同嘅元素。即係話，呢兩個袋入面裝住嘅嘢係一樣。

一般會以 X=Y 表示相等，X\neq Y 表示唔相等。

### 例子
* \{5,6,7\}=\{7,5,6\}
* \{1,2,3\}\neq\{1,2\}
* \{\varnothing\}\neq\varnothing
* \{\{2\},4\}\neq\{2,4\}
* \R\neq\N
* 2\N=\{0,\pm2,\pm4,\cdots\} 

### 有限集
如果集X 入面嘅元素係有限數量嘅話，咁 X 就係叫**有限集**（finite set）。而 X 入面嘅元素數量就叫**基數**（cardinality）。

基數一般會以 |X| 嚟表示 X 嘅基數。

### 例子
* \{\varnothing,1,2\}  嘅基數係 3。
* \{\varnothing,1,\{4,2\}\}  嘅基數都係 3。

## 定義集
以數學嘅角度嚟定義一個集，會以 \{x|x 乎合條件 P \} 。「| 」係可以表示「當中」（such that）嘅意思。亦會有用「:」嚟代替「| 」。

### 例子
* \{x\in\Z:4\leq x\leq6\}  就係 \{4,5,6\}  呢個集。
* \{x\in\R|x^2+1=0\}  就係 \varnothing  呢個集。
* \{x\in\Complex|x^2+1=0\}  就係 \{i,-i\}  呢個集。

## 做數學基礎
### 用集合論定義自然數字

0 = \{\}



1=\{0\}=\{\{\}\}



2=\{0,1\}=\{ \{\} , \{\{\}\} \}



...


## 睇埋
* 子集
* 集運算
* 轉換

## 攷
醉酒灣防綫

**醉酒灣防綫**（Gin Drinkers Line或者Gin Drinker's Line）係香港舊時一道防綫，第二次世界大戰時起來阻擋日本軍入侵。條防綫西起荃灣醉酒灣，經孖指徑，落大圍、沙田圍、九龍以北一帶山脈，去到大埔仔一帶，返轉頭經馬游塘落官塘。

防綫分成幾段，其中最東一段，叫**馬游塘防綫**（Ma Lau Tong Line）。

當時醉酒灣防綫號稱「東方馬奇諾防綫」，預計可以頂住日本軍最少半年，但日本軍只係用咗兩日時間就攻破咗。

## 注
多啦A夢 (1979年版動畫)

**多啦A夢**嘅朝日電視台版動畫，係由藤子·F·不二雄嘅同名漫畫作品《多啦A夢》改篇而成嘅電視動畫。

香港無綫電視喺1982年開始播出，播放初期嘅作品名譯為《叮噹》，到咗1999年6月30號改譯為《多啦A夢》。

## 1979年至2005年版動畫
### 日文聲音演出
* 多啦A夢：大山羨代 （開播日－2005年3月18號）
* 野比大雄：小原乃梨子（開播日－2005年3月18號）
* 源靜香：野村道子（開播日－2005年3月18號）
* 骨川小夫：肝付兼太（開播日－2005年3月18號）
* 剛田胖虎：立壁和也（開播日－2005年3月18號）

### 片頭歌
#多啦A夢之歌（日本語：ドラえもんのうた） 唱：大杉久美子 1979年4月2號－1992年10月2號
#多啦A夢之歌（日本語：ドラえもんのうた） 唱：山野智子 1992年10月9號－2002年9月20號
#多啦A夢之歌（日本語：ドラえもんのうた） 唱：歌東京 2002年10月4號－2003年4月11號
#多啦A夢之歌（日本語：ドラえもんのうた） 唱：渡邊美里 2003年4月18號－2004年4月23號
#多啦A夢之歌（日本語：ドラえもんのうた） 唱：AJI 2004年4月30號－2005年3月18號

## 香港播映版
### 配音
* 多啦A夢：林保全 → 郭立文 → 林保全
* 野比大雄：曾慶珏 → 盧素娟 → 曾慶珏 → 陸惠玲
* 源靜香：孫明貞 → 梁少霞

### 主題曲
1.「叮噹」
歌曲：小太陽兒童合唱團，作詞：鄭國江，作曲：菊池俊輔

2.「叮噹」
歌曲：陳松伶，作詞：鄭國江，作曲、編曲：黃思源

3.「多啦A夢」
歌曲：陳慧琳，作詞：鄭國江、甄健強，作曲：菊池俊輔，編曲：伍樂城

### 片尾曲
1.「畫叮噹」
歌曲：小太陽兒童合唱團，作詞：鄭國江，作曲：菊池俊輔

2.「只要有夢想」
歌曲：陳慧琳，作詞：歐湛江，作曲：菊池俊輔，編曲：Raymond Ng
牛頓 (單位)

**牛頓**（，符號係**N**）係物理學中量度力嘅單位，指一秒鐘將一公斤嘅物體向一個直線方向推動一米所需要嘅力。佢係以建立經典力學嘅牛頓（）嚟命名。

牛頓係一個國際單位制導出單位，係由kg·m·s−2嘅國際單位制基本單位導出。
放學ICU

**放學ICU**（）係電視廣播有限公司製作嘅兒童節目，由2005年1月3號起，逢星期一至五喺翡翠台播放，取代至NET小人類。2014年12月21號，因應兒童節目再度改革，嗰日為呢套節目最後一次錄影，最後一集喺2015年1月9號播出，並由1月12號起由新兒童節目《Think Big 天地》取代。截至2015年1月，呢套節目已經播映咗10年1個禮拜，總共播出2614集，僅次於1989年至1999年播映10年3個月嘅《閃電傳真機》，成為TVB史上第二長嘅兒童節目。

## 布偶
*蔥蔥
*花花
*吱吱喳
*巴巴閉

## 主持
*譚玉瑛
*蓋世寶
*沈卓盈
*劉家聰
*杜大偉
*蕭徽勇
*呂熙
*關婉珊
*曹永廉
*陳琪
*吳綺珊
*何嘉裕

## 小主持
*陳子慧
*劉雋賢
*郭爾妮
*許穎童
*鄭嘉樂
*陳靖琳
*謝芷欣
*許安安
*許嘉晉
*許穎心
*陳頌喬
*梁思齊
*黄敏璇

## 環節
*兒童連續劇
**神探阿Tom（逄星期四）

*智趣科學園
**葱葱急轉彎（逢星期一）
**無限發明地帶（逢星期一）
**科學小發現（逢星期一）

*自然無限大
**寵物嘆世界（逢星期二）
**Pet Pet蜜語（逢星期二）

*才藝騷一騷
**唐詩齊齊唱（逢星期三）
**兒歌你想點（逢星期三）
**視覺藝術天地（逢星期三）

*跳躍小精英
**運動無極限（逢星期四）
**飲食健康要有營（逢星期四）

*扭扭擰擰過三關
**喜羊羊對戰灰太狼（逢星期五）
**街頭遊戲王（逢星期五）
**蔥蔥互聯網（逢星期五）

## 動畫
每一集《放學ICU》都會播放大概22分鐘嘅動畫，大多數都係嚟自日本嘅動畫，播過嘅動畫包括：
*音速小子X（2005年1月3日）
*希臘封神榜（2005年3月18日）
*銀河五虎將（2005年5月12日）
*滴骰孖妹（2005年6月17日）
*星球流浪記2（2005年8月30日）
*音速小子X（2005年10月5日）
*決鬥大師（2005年11月15日）
*熱斗洛克人（2005年12月22日）
*寵物小精靈（2006年3月3日）
*Bom Bom彈珠人太空戰士（2006年5月16日）
*Keroro軍曹（2006年7月3日）
*至NET奇兵（2006年9月11日）
*哈姆太郎（2006年10月17日）
*我們這一家（2006年12月26日）
*貓狗寵物街（2007年3月30日）
*魔界女王候補生（2007年5月7日）
*雙子公主（2007年7月17日）
*動物橫町（2007年9月26日）
*新宇宙飛龍（2007年11月2日）
*奇幻魔法Melody（2007年12月26日）
*飛天小女警Z（2008年3月7日）
*摺紙戰士（2008年10月15日）
*光之美少女III（2008年12月26日）
*喜羊羊與灰太狼（2009年3月6日）
*寵物小精靈超世代（2009年5月15日）
*喜羊羊與灰太狼（2009年7月28日）
*我家三姊妹（2011年）
註：括號入面嘅日期係首播日期。

## 連出去
*放學ICU
孖指徑

**孖指徑**（**Ma Tsz Keng**）係原本係香港一條山路。因為路經座山，所以座山亦以佢為名，而英文叫**Smuggler's Ridge**，即係**走私嶺**咁解。條路都經坐山後東邊一個坳，英文叫 Smuggler's Pass，所以唐字叫走私坳。

座山有兩個峰，佢南面係金山。北面係今日城門水塘。

## 攷
*
白鯨

**白鯨**（學名 *Delphinapterus leucas*，英文名 Beluga），早期捕鯨人將佢叫做「海中金絲雀（sea canary）」，係一種鯨魚，以多變化嘅叫聲同臉部表情豐富著名。白鯨廣泛分佈北極同亞北極地區，自古以嚟佢哋一直係北極地區人類社會嘅重要商品，為當地原住民提供食物、燃油、皮革等物資。佢哋嘅活力同適應力、特殊嘅外貌、易受吸引嘅天性、以及可接受訓練等因素，令佢成為海洋世界嘅明星之一。有幾群白鯨集中地已成為出名嘅賞鯨聖地，包括加拿大東部嘅聖勞倫斯河下游同哈德遜灣西部嘅邱吉爾河河口。白鯨嘅潛水能力相當強，對於北極嘅浮冰環境有良好嘅適應力。
 
## 基本資料
白鯨一般出生時身長1.5 - 1.6米，重80 - 100公斤。白鯨公成體最大可長達4.2 - 4.9米，重達1,100 - 1600公斤，而白鯨乸成體最大可長達3.9 - 4.3米，重達700 - 1,200公斤。白鯨一般至少有25年命，有啲重可達50年以上。

## 外型特徵
白鯨嘅身體中央橫斷面大致呈圓型，由兩端開始逐漸變細，當佢哋搵食嗰陣，身體會變得肥啲圓潤啲。白鯨嘅頭部同其他鯨目完全唔同，額隆（melon）極為鼓起而突出，曾經有學者形容為「充滿溫暖油脂的氣球」（a balloon filled with warm lard）。白鯨依個可以自由改變額隆嘅形狀，推測可能係藉著移動內部氣竇（sinus）嘅空氣嚟產生形狀上變化。因為佢哋嘅頸椎癒合程度比其他鯨目嚟得低，所以能以較大嘅幅度轉動頭部或點頭，所以佢亦都係鯨豚類當中唯一可以轉頭品種。嘴短而寬，唔似得海豚咁有突出嘅嘴喙（beak），嘴部可產生皺摺。腹部同側面都凹凸不平，內部充滿脂肪。無背鰭，但係背鰭位置有狹窄嘅背部隆起。胸鰭寬闊，白鯨公嘅胸鰭尖端上翹。尾鰭會隨年齡增長而變得華美，成年雄鯨喺後緣有明顯如凸面鏡般嘅凸起。上、下顎各有八至九似釘狀嘅牙齒，但年老個體有時會磨損至隱沒於牙根之下。
年輕白鯨渾身呈灰色，隨著年齡增長而逐漸轉淡，最終除了背脊同胸、尾鰭邊緣有暗色沉積外，全身皆為白色。成鯨嘅白色皮膚有時會喺夏天發情時帶有淡黃色色調，但喺蛻皮（molt）後即消失。

## 分佈
一條喺加拿大哈德遜灣邱吉爾河河口嘅白鯨大致呈環北極區分佈，主要集中於北緯50度至80度之間。白鯨有高度嘅**戀出生地性（philopatry）**，會有每年回到當初母鯨生產嘅地方習性，喺鯨乸身上尤其明顯。到咗秋天，白鯨因為浮冰層擴張嘅關係會遠離海灣同河口，冬天主要喺冰層邊緣或僅有少量浮冰嘅開闊海域形成大群體。佢哋無論係喺容易擱淺嘅河口，或者中深層海域嘅海溝皆可以自由自在咁游，估計可潛至800公尺深處。

## 習性
白鯨具高度群居性，會形成個體間聯繫極為緊密嘅群體，通常由同一性別同年齡層嘅白鯨所組成，另外亦都有規模較細嘅母子對白鯨族群。喺無獵人或天敵威脅時，喺河口三角洲水域出現嘅白鯨可聚集達數千頭以上。白鯨可發出多種變化多端嘅聲音，包括旋轉顫音、嘎嘎叫、似鐘聲、尖銳嘅啪啪聲（可能由拍擊顎部所產生) 、同近似推動生銹門板嘅聲音。一位早期嘅鯨類學者Bill Schevill就曾經咁形容佢哋：「高音嘅共鳴哨聲同尖叫，多變嘅滴答聲同咯咯聲，令人聯想到一隊交響樂隊，有時又有如貓叫或小鳥嘅啁啾聲。」佢哋嘅聲音有時會令人誤以為遠方有一群小孩喺度叫。對野生白鯨而言，最大嘅天敵係殺人鯨同北極熊，當然包括埋人類。北極熊會好快咁跑到白鯨被困於冰層嘅地區，用強力嘅前掌給予重擊後再將佢哋拖上冰上食，所以白鯨嘅身體時時可見到有傷痕。白鯨係相當好奇嘅動物，時時會浮窺（spyhopping）同鯨尾擊浪（lobtailing），但似乎從來無躍身擊浪（breaching）。充滿霧氣嘅噴氣（blow）低矮而唔明顯。

## 生殖
繁殖期會隨所處地區而有唔同。普遍嚟講，受孕多發生喺冬末或夏季，阿拉斯加（Alaska）族群為二月底至四月初；東加拿大同西格陵蘭島（Greenland）族群為五月。根據可信嘅統計資料顯示，懷孕期可能不足一年至14.5個月咁耐。白鯨嘅哺育期長達兩年，之後仍會留喺亞媽身邊相當長嘅時間。生殖間隔平均約為三年。

## 食啲乜
白鯨嘅食性係隨著地區同季節性獵物嘅數量而有唔同。檢測各地區族群嘅胃內容物發現，白鯨會食用各種生物，包括魚（鮭魚、鱈魚、鯡魚等）、頭足類（魷魚、章魚等）、甲殼類（蝦、蟹）、海蟲、甚至大型浮游生物在內。佢哋幾乎都喺海床度揾食，深度至少達300公尺以上。白鯨具有摺皺嘅嘴脣喺搵食時可產生吸力，也能對海洋世界嘅觀眾噴水。

## 現狀
國際保育聯盟估計，現時全球大約有15萬條白鯨，但部分地區例如阿拉斯加、加拿大白鯨數量面臨絕種威脅。中國嘅水族館對白鯨嘅需求亦愈來愈大。根據國際鯨豚保育協會資料所得，全球29群白鯨當中只有4群嘅數量屬穩定，俄羅斯現時每年容許捕捉逾千條白鯨，當中唔少地區仍未對白鯨數量同生存狀況展開調查。

香港海洋公園曾經喺發展藍圖裏面提及引入白鯨，但好快被多個綠色團體反對。

## 相

Image:Dl-13 beluga.jpg|一群白鯨
Image:Dl-20 beluga.jpg|白鯨游水
Image:Dl-21 beluga.jpg|Belugas near Anchorage
Image:Dl-8 beluga.jpg|Captive beluga spyhopping
Image:Dl-18 beluga.jpg|Beluga mother and calf swimming
Image:Delphinapterus leucas at Vancouver Aquarium.jpg
Image:Delphinapterus leucas head 1.jpg
Image:Belugawhale_MMC.jpg
Image:Delphinapterus leucas head 3.jpg
Image:Georgia Aquarium - Baluga Whales Jan 2006.jpg|維珍利亞水族館嘅白鯨
Image:Faroe stamp 329 white whale (Delphinapterus leucas).jpg|1998年白鯨郵票


## 參考
* Pieter A. Folken, Randall R. Reeves, etc. / illustrated by Pieter A. Folkens, 《Guide to MARINE MAMMALS of the World》,Alfred A. Knopf, 2002: p318-321. ISBN 0-375-41141-0
* Mark Carwardine / illustrated by Martin CammDorling, 《WHALES, DOLPHINS AND PORPOISES》, Dorling Kindersley, 1995: p92-95. ISBN 0-7513-2781-6
* 馬克‧卡沃達著；馬丁‧卡姆繪圖；陳順發翻譯，《鯨與海豚圖鑑》，貓頭鷹出版社，1997 [民86]： 92-95頁。ISBN 957-9684-16-2
* 明報（2005年7月7號）有關「反對飼養鯨豚類」嘅報導
第56屆美國總統選舉

**第56屆美國總統選舉**響2008年11月4號喺美國舉行。呢個選舉亦都選埋副總統、聯邦眾議院嘅435個席位同參議院嘅33個席位。

呢次選舉最終由民主黨嘅奧巴馬以365張選舉人票贏出。

## 睇埋
* 美國總統選舉
陳獻章

**陳獻章**（），字**公甫**，號**實齋**，係大明時廣東新會人。因為佢曾經住過白沙村，所以人稱**白沙先生**，**陳白沙**。佢係理學者，佢時思想以靜為主。　

屈大均著作《廣東新語》天語日條提到佢。

## 生平
### 苦學志道
正統九年（1444年），陳獻章考中廣東鄉試，後生嗰時信奉程朱學派。正統十二年（1447年），佢參加禮部會試，中副榜，入國子監讀書。後來考唔中禮部，來到江西，師從學者吳與弼。半年之後返家鄉，困學知變，住喺白沙里，起咗間陽春台苦讀，為咗減少外界嘅干擾，佢屋企人喺牆壁鑿個窿仔，飲食衣物，都喺爾個洞遞進。呢段期間佢唔見客，「窮盡天下古今典籍，旁及釋老稗官小說」，就超脫程朱矩矱，「學宗自然」，同莊子接近。天順八年（1464年），三十九歲後進京，國子監祭酒邢讓好賞識佢，「颺言於朝以為真儒復出，由是名震京師。」

### 傳道授業
成化元年（1465年），陳獻章經過十幾年嘅勤学，静坐冥思，舍繁羅約，把握心同埋理吻合嘅關鍵，爾年春天，决定喺春陽台設館教學（新會圭峰山有白沙講學亭）。教學理論：一，先靜坐，後讀書；二，多自學少灌輸；三、勤思考，取精義；四、重疑問，求真知；五、詩引教，哲入詩。並作咗《戒色歌》、《戒戏歌》、《戒懒文》等幾首詩作為座右銘。「諸弟子，聽訓誨：日就月將莫懶怠。舉筆從頭寫一篇，貼向座右為警誡。」

### 宦海沉浮
成化二年（1466年），陳獻章經順德縣知縣錢溥規勸，趁憲宗試禮施教，整頓朝綱，考取功名，為國家效力。就決定又上京師，重新遊太學。成化五年（1469年），參加戊辰科考，考得副榜（等於備取生），後來喺吏部衙門做個日日做文件、抄書校正、封發遞送嘅低級小吏。之後幾次參加會試，都因奸臣弄權，所以應考失敗。

陳獻章成世清貧，都御史鄧廷纘曾令番禺縣每月送佢米一石，陳拒而不受，重話自己「有田二頃，耕之足矣」。又有按察使，花巨金買園林豪宅送畀佢，佢一樣唔受。

### 嶺南學派
成化十九年（1483年），陳獻章以一篇《乞終養疏》感動咗憲宗，獲准佢返屋企養老母，贈「翰林院檢討」。陳返回故里，一心研究哲理，重振教壇，名聲因此遠播，到處爾學者都來要求做佢弟子。陳獻章教咗十幾年，好多學生得益佢嘅教誨，做朝廷嘅棟樑，爾個就係「嶺南學派」嘅形成。

### 從祀孔廟
弘治十三年（1500年），陳獻章喺家鄉病逝，終年72歲。

萬曆二年（1574年），朝廷下詔喺白沙鄉起家祠，並賜額聯同埋祭文肖像。橫額「崇正堂」，對聯：「道傳孔孟三千載，學紹程朱第一支。」萬曆十二年（1584年），詔令從祀孔廟，諡號**文恭**。

## 註


## 出面網頁

* 明代嘅心學宗師——陳獻章
勝利十一人系列

**勝利十一人**（日語：**ウイニングイレブン**、英語：**Winning Eleven**）係一隻由KONAMI開發嘅足球電子遊戲，香港嘅人通常簡稱佢做**Winning**。

## 概要
* 喺1995年7月21號，勝利十一人系列嘅第一作『**[[J聯賽]]實況勝利十一人**』喺PlayStation上正式推出。而喺1996年3月15日，『世界足球勝利十一人』正式推出，入面有唔少國家足球隊，可以畀玩家揀。
* 操控簡單，初學者好容易就會上手。喺遊戲入面，可以自己經營自己鍾意嘅球會嘅模式『MASTER LEAGUE MODE』深受玩家歡迎。
* 遊戲每大概一年就會出一隻新版，每一隻新版嘅系統同手感上都有少少分別，而球隊資料都會更新，務求真實。加埋簡單容易嘅操作，勝利十一人除咗受到足球遊戲迷歡迎之外，甚至連部分職業足球員都吸引埋。
* 遊戲嘅封面人物會根據唔同嘅發售地區而有唔同。好似日本版咁，『世界足球勝利十一人6』就係由前日本國腳中山雅史擔任封面人封，『世界足球勝利十一人7』同『世界足球勝利十一人8』就係由前日本領隊薛高擔任，而『世界足球勝利十一人9』同『世界足球勝利十一人10』則係由中村俊輔同薛高一齊出任。但係，喺XBOX 360平台上發售嘅『世界足球勝利十一人X』則係由當時效力意甲國際米蘭嘅阿祖安奴出任。

## 遊戲系列一覽
### 日版
#### [[PlayStation]]
* J聯賽 勝利十一人（1995年7月）
* 世界足球 勝利十一人（1995年7月）
* J聯賽 勝利十一人'97（1996年11月）
* 世界足球 勝利十一人'97（1997年12月）
* 世界足球實況 勝利十一人3 98法國世界盃（1998年5月）
* 世界足球實況 勝利十一人3 最終版（1998年12月）
* J聯賽 勝利十一人'98-'99（1998年12月）
* 世界足球實況 勝利十一人4（1999年9月）
* J聯賽 勝利十一人2000（2000年6月）
* 世界足球實況 勝利十一人2000 U-23獎牌挑戰（2000年8月）
* J聯賽 勝利十一人2000 第2版（2000年11月）
* J聯賽 勝利十一人2001（2001年6月）
* 世界足球 勝利十一人2002（2002年4月）

#### [[PlayStation 2]]
* 世界足球 勝利十一人5（2001年3月）
* J聯賽 勝利十一人5（2001年11月）
* 世界足球 勝利十一人5 最終版（2001年12月）
* 世界足球 勝利十一人6（2002年4月）
* J聯賽 勝利十一人6（2002年9月）
* 世界足球 勝利十一人6 最終版（2002年12月）
* 世界足球 勝利十一人7（2003年8月）
* J聯賽 勝利十一人 戰略版（2003年12月）
* 世界足球 勝利十一人7 國際版（2004年2月）
* 世界聯賽 勝利十一人8（2004年8月）
* J聯賽 勝利十一人8 亞洲冠軍爭霸（2004年11月）
* 歐洲球會 胜利十一人 戰略版（2004年12月）
* 世界足球 勝利十一人8 網路對戰版（2005年3月）
* 世界足球 勝利十一人9（2005年8月）
* J聯賽 勝利十一人9 亞洲冠軍爭霸（2005年11月）
* 世界足球 勝利十一人10（2006年4月）
* J聯賽 勝利十一人10 +歐洲聯賽'06-'07（2006年11月）
* J聯賽 勝利十一人2007 球會冠軍爭霸（2007年08月）
* 世界足球 勝利十一人2008（2007年11月21日）
#### [[PlayStation 3]]
* 世界足球 勝利十一人2008（2007年11月21日）
* World Soccer Winning Eleven 2011

#### [[PlayStation Portable]]
* 世界足球 勝利十一人9 無處不在（2005年9月）
* 世界足球 勝利十一人10 無處不在（2006年12月）
* 世界足球 勝利十一人2008 無處不在（2008年1月24日）

#### [[GameCube]]
* 世界足球 勝利十一人6 最終版（2003年1月）
#### [[Wii]]
* 世界足球 勝利十一人 PLAYMAKER 2008（2008年2月21日）
#### [[Game Boy Advance]]
* 勝利十一
* J聯賽 勝利十一人2002
#### [[Nintendo DS]]
* 世界足球 勝利十一人DS（2006年11月） 
* 世界足球 勝利十一人DS GOAL × GOAL！
#### [[Xbox 360]]
* 世界足球 勝利十一人X（2006年12月）
* 世界足球 勝利十一人2008（2007年11月21日）
#### [[街機]]
* 世界足球 勝利十一人街機版
* 世界足球 勝利十一人街機版2003
* 世界足球 勝利十一人2006 街機冠軍聯賽
* 世界足球 勝利十一人街機冠軍聯賽 2008（預定2008年春開始）

## 出面網頁
* 日本勝利十一人官方網站
意大利甲組足球聯賽

**意大利甲組足球聯賽**（**Serie A**，簡稱**意甲**）係意大利而家嘅頂級足球聯賽。

## 參賽隊伍
2025–26年意大利甲組足球聯賽參賽隊伍共有20支。

## 參考


## 連出去
*官方網站
郁文初

**郁文初**，號**郁溪**，係大清時湖廣蘄州嘅唐人。順治年間肇興知府。著有周易郁溪記十四卷。屈大均名著《廣東新語》天語日條提到佢。

## 注
南方民主同盟

**南方民主同盟**，簡稱「南同盟」。係香港第一個以爭取種族平等為口號嘅政黨。同時，「南同盟」係香港其中一個參政團體。

現任黨主席係龍緯汶，總部響九龍旺角。

## 歷史
回歸後，香港嘅南亞少數族裔普遍缺乏基礎教育及社會支援，難以出頭。2003年10月，社區工作者龍緯汶同埋一斑南亞少數族裔開始籌備組黨。2004年2月，「南同盟」成立，開始爭取立反種族歧視的法，隨後更加喺2004年香港立法會選舉中，支持查錫我，囉左九千幾票。

## 勞工服務
現時「南同盟」提供協助組織工會、勞工法例求助等保障工友權益活動；而「南同盟」旗下暫時有一個工會：
*香港尼泊爾保安員工會

## 社區服務
「南同盟」同時為新界西同埋九龍西區內多種族嘅居民，提供社區事務諮詢及投訴申訴等服務。

## 參與政治
「南同盟」喺深水埗同埋油尖旺區議會中，都有增選委員。

「南同盟」有人喺影事及娛樂事務管理處電視及電台廣播諮詢小組做組員。

## 出面網頁
*南方民主同盟新聞台
*龍緯汶中文博客
龍緯汶

**龍緯汶**（**LUNG Wai-man, James**，），中國國民黨黨員，影視及娛樂事務管理處電視及電台廣播諮詢小組組員，香港深水埗區議會社區事務委員會關注南亞裔人士生活工作小組成員，香港社區發展網絡總幹事，政黨南方民主同盟黨主席，亦係香港作曲家及作詞家協會會員。

龍緯汶2019年5月17號俾差人拉咗，懷疑佢藉支援南亞人士期間，涉嫌非禮同製作兒童色情物品。網上早排流傳龍緯汶同南亞兒童嘅親暱照，包括擁抱女童、俾女童坐大髀同埋同女童挨著瞓覺。據了解，佢拍攝一名年約7至8歲嘅女童私處。

## 屋企
龍緯汶祖籍廣東高要，而佢係香港出世。

## 學歷
龍緯汶之前喺香海正覺蓮社佛教普光學校畢業。

龍緯汶喺1993年考入嶺南大學，就讀社會科學系，1996年畢業。

## 政途
龍緯汶之前做過葉樹安嘅議員助理，喺2004年2月同埋班南亞少數族裔成立南方民主同盟。

2005年起，龍緯汶俾政府委任做影事及娛樂事務管理處電視以及電台廣播諮詢小組組員。2007年，佢俾深水埗區議會委任做社區事務委員會關注南亞裔人士生活工作小組成員。

2003同埋2007年，佢都參加過區議會選舉，不過輸咗。

龍緯汶現時正為網絡電台Onairpower擔任節目「詹士與你論盡天下事」，「少數族裔世界」，「荒漠甘泉」同埋「歷史縱橫」嘅主持同埋監製。

## 參考
*博訊新聞網
*希望之聲電台
*channelnewsasia
*macnewsworld

## 出面網頁

*龍緯汶嘅網頁
*龍緯汶嘅中文博客
*龍緯汶嘅英文博客
*龍緯汶網上專欄：龍吟
*龍緯汶嘅詩詞歌賦
*香港網絡大字典：龍緯汶
*龍緯汶onairpower網上相薄
香港甲組足球聯賽

**香港甲組足球聯賽**（英語：**Hong Kong First Division Football League**）係香港足球總會舉辦嘅足球聯賽，足總嘅正式名稱係**香港足球總會甲組足球聯賽**，曾經係香港足球聯賽架構入面最高級嘅足球聯賽。聯賽實行升降制，要按例降班嘅球隊將會降落香港乙組足球聯賽。2014年，醞釀多時嘅「鳳凰計劃」正式推行，香港足球總會為香港足球聯賽系統重新定位，全新嘅香港超級聯賽取代舊有嘅「香港甲組足球聯賽」成為香港頂級聯賽，「香港甲組足球聯賽」變格為第2級聯賽。

呢個聯賽喺1908年成立，當時係冇升降班，只有一個組別嘅**香港足球聯賽**。直至現時為止，攞到最多次香港甲組足球聯賽嘅球隊係南華，總共拎過40次。

## 歷史
### 賽制改變
* 1908/09球季：聯賽第一次舉行，係採用210制嘅雙循環聯賽，即係贏波有2分，和波雙方有1方，輸波冇分。
* 1945/46球季：聯賽喺戰後重新舉行，因為時間關係只有單循環，使用210制。
* 1946/47球季：改返做戰前嘅雙循環聯賽。
* 1955/56球季：開始實行升降班制度。
* 1987/88球季：保持雙循環聯賽，改行3210制，即贏波有3分，輸波冇分，和波嘅要互射十二碼，贏咗十二碼嘅有2分，輸咗有1分。
* 1989/90球季：保持雙循環聯賽，改行310制，即贏波有3分，和波雙方都有1分，輸波冇分。
* 1995/96球季：實行兩階段單循環聯賽，沿用310制，第一階段嘅冠軍同第二階段嘅冠軍要踢決賽去決定聯賽冠軍。
* 1997/98球季：聯賽再次改制，第一階段各隊嘅分數嘅一半將會併入下一階段，而第一階段嘅頭4隊將會入爭標組，另外嘅4隊將會入護級組，每組再進行一次單循環聯賽。爭標組嘅冠軍要同第一階段嘅冠軍再踢一次決賽決定聯賽冠軍。
* 2001/02球季：聯賽改返做雙循環聯賽。

### 外援限制改變
* 「/」前嘅係每場可以出嘅外援人數，「/」後嘅係外援人數註冊上限。

## 賽制
* 每支球隊同其他參賽球隊比賽兩次，一場主場，一場作客。門票收益會歸主場球隊所有，如果嗰日嘅比賽係「雙料娛樂」（即連續喺同一個場地搞兩場足球賽事），門票收益就會平均分畀兩場比賽嘅主場球隊。
* 打晒所有賽事之後，積分榜最尾兩隊球隊會降落乙組聯賽，但最終降定唔降嘅決定權喺足總手上。
* 2010－11賽季，每隊波只可以同時註冊7個外援（非香港球員），而每一場比賽最多只可以派出4個外援上陣。

## 比賽場地
基於香港地方細，因而地價上漲，所以喺咁多支參賽球隊入面，甚少球隊有自己嘅球場，除咗南華有自己嘅練習場（有時會做預備組嘅比賽場地），同埋乙組聯賽嘅香港足球會有自己嘅球場。

2011－12賽季各隊主場分配如下：
*南華：香港大球場
*公民：旺角大球場
*傑志：將軍澳運動場
*天水圍飛馬：元朗大球場
*晨曦：青衣運動場
*深水埗：深水埗運動場
*新界地產和富大埔：大埔運動場
*港菁：九龍灣公園
*屯門：屯門鄧肇堅運動場
*標準流浪：旺角大球場

## 入場費
* 大部分嘅聯賽賽事，全價飛都係賣港幣$60，有絕小部分賽事全票會賣港幣$40，而長者同學生嘅特惠票一律賣港幣$20。
* 香港足球總會近年來都推行凡喺同一日嘅比賽入面同時買三張長者或學生優惠飛，可以獲得一張贈券，第四位長者或學生可以憑券同時免費入場睇比賽。

## 紀錄
### 不敗球隊
自1945-46球季起，以下嘅球隊曾經創下全季不敗嘅紀錄：
* 南華（1977-78、1985-86球季）
:;1977-78球季
:呢季嘅甲組聯賽總共有十二隊參賽球隊，南華以20勝2和嘅成績奪冠，成為戰後第一支全季不敗嘅球隊，同南華打和嘅球隊分別係東方同東昇。
:;1985-86球季
:呢季有兩隊全季不敗嘅球隊，另外一隊喺係愉園，但南華以較佳嘅得失球差（+21）壓倒愉園（+16）奪冠。
* 精工（1978-79球季）
:;1978-79球季
:喺南華啱啱成為咗第一支不敗球隊之後，精工喺嚟緊嘅一季成為另外一支不敗球隊。精工喺呢一季19勝3和嘅成績取得嗰季嘅冠軍。同精工打和嘅球隊分別係駒騰、東方同加山。精工喺呢季六項賽事入面，攞到五個冠軍，唯一攞唔到嘅錦標係香港足總盃，喺決賽嘅互射十二碼嘅階段輸咗畀元朗。
* 愉園（1985-86、2002-03球季#）
:;1985-86球季
:愉園喺呢季同南華一樣都係喺18場比賽入面，取得10勝8和嘅成績，但係愉園得失球差冇南華咁好，屈居亞軍。
:;2002-03球季#
:雖然愉園係對賽上面係一場波都冇輸過，但係喺對福建嘅賽事，愉園派出咗一個冇喺球員名單上出現嘅球員落場，最終愉園被判輸3:0，但仍然奪冠。
* 晨曦（2002-03球季）
:;2002-03球季
:晨曦成為自戰後第四支全季不敗球隊，但係喺呢一季，晨曦同愉園以一分之差，屈居亞軍。

### 神射手
參考：
***[[郭滿華]]**（一季內入最多波）
:球季：1967-68
:入球數字：37
:效力球隊：東方
* **[[譚拔士]]**（贏得最多次神射手嘅球員）
:球季：1989-90、1990-91、1992-93、1993-94、1994-95
:入球數字：多過100
:曾效力球隊：東方、南華

### 不失球紀錄
參考：
* **[[希福特]]**（最長不失球紀錄）
:不失球紀錄：827分鐘
:球季：1992-93
:佢曾經協助東方喺1992-93球季取得首循環全勝。喺同一個球季第二循環東方對南華嘅賽事，羅偉志喺上半場嘅17分鐘終止佢嘅紀錄。

### 揭幕戰
參考：
* **首場由應屆冠軍對亞軍嘅揭幕戰** *（1988-89球季）*
:南華 2:2（6:7 pen） 愉園
* **最大差距嘅揭幕戰** *（1992-93球季）*
:東方 5:0 南華
* **最大比數嘅揭幕戰** *(1997-98)*
:快譯通 5:4 南華
* **首場被作廢嘅揭幕戰** *(1998-99)*
:快譯通 2:2 南華 *（原本比數）*
:因為快譯通派出停賽球員上陣，所以被判輸0:3。

## 歷屆冠軍
參考：

香港足球總會喺2007-08賽季之前都冇計算第二次世界大戰前嘅聯賽成績，但係喺2007-08開季前，香港足球總會網站將各個球會嘅戰前成績計算在內，但係並冇對外表明。

## 參賽球隊
### 戰後參賽球隊
### 2010-11 球季參賽球隊
下面10隊係2010-11球季香港甲組足球聯賽參賽球隊。

## 睇埋
* 香港足球史

## 參考資料


## 順便睇埋
* 香港足球總會
* 香港足球代表隊
* 香港聯賽選手隊

## 連出去
* 香港足球總會官方網站
* GoalGoalGoal球迷大聯盟
* Hong Kong Football
官富山

**官富山**係香港一山，喺九龍以北。佢好似屏風咁保護住維多利亞港北岸。官富山由多個峰組成，家下最出名係獅子山。

官富山個名係來自官富場，即係舊時九龍灣一帶鹽場。官富山有幾大並唔明確，屈大均有專條講官富山，其文有提及西境為急水門（家下汲水門），東境係佛堂門，佢前面有大奚山（今大嶼山）。所以今日清水灣到屯門都可以係官富山嘅範圍。

大宋末年，帝趙昰曾經喺山前，九龍灣一帶做行朝。

## 注
林毅夫

**林毅夫**（），原名**林正義**，台灣宜蘭縣人，經濟學家。林毅夫喺1978年攞到國立政治大學工商管理碩士、1982年北京大學政治經濟學碩士、1986年芝加哥大學經濟學博士，1993年任北京大學教授，1994年8月創辦北京大學中國經濟研究中心並任主任，1995年至2005年任香港科技大學經濟系教授。2008年5月31日出任世界銀行首席經濟師兼主管發展經濟學嘅資深副行長。林毅夫亦係中華人民共和國第七、八、九、十屆政協委員、政協經濟委員會副主任、中華全國工商業聯合會副主席、第三世界科學院院士。

## 生平
林毅夫喺台灣宜蘭縣出世，原先就讀國立台灣大學農工系，後來轉入陸軍軍官學校，成為國民黨軍隊嘅宣傳樣板。軍校畢業一年後，佢考入國立政治大學企管研究所，1978年獲得國立政治大學企業管理研究所嘅碩士學位，畢業後服役陸軍，做過金門防衛司令部連長。1979年5月16號晚，林毅夫由中華民國福建省金門縣抱住兩個籃球游幾公里水，喺中華人民共和國福建省嘅廈門市登陸。

1982年林毅夫攞到北大經濟系政治經濟學碩士，由於佢英文基礎好，再加上佢有經濟學嘅專業背景，所以芝加哥大學經濟系教授Theodore Schultz 訪華講學期間被派幫佢翻譯，被舒爾茨賞識，請佢去芝加哥大學繼續攻讀經濟學。1982年林毅夫獲公派喺芝加哥大學攻讀博士學位，成為中國大陸改革開放後首批赴美留學生。

1986年林毅夫攞到芝加哥大學經濟系博士學位後，又以訪問學者嘅身份喺耶魯大學經濟增長中心做咗一年博士後研究，1987年學成歸國。佢係中國第一位「海歸」經濟學家，帶咗30箱西方經濟學術資料返來，為中國嘅經濟學研究提供基礎。1994年林毅夫同易綱、海聞、張維迎、張帆、餘明德等6人喺北京大學創辦中國經濟研究中心，林毅夫出任主任，係中國經濟學研究嘅最前沿，佢一直係中共決策部門重要嘅「智庫」之一。

2008年2月4號，世界銀行行長羅伯特•佐利克正式宣佈，已經任命林毅夫為世界銀行首席經濟師兼主管發展經濟學嘅資深副行長，於5月31號上任，補缺2007年離職嘅布吉尼翁。

## 經濟理論
林毅夫用主流經濟學規範方法研究中國經濟學，主張中國應繼續用比較優勢嘅發展策略，用較低成本引入先進技術，快速累積資本，再實現產業升級。佢認為國有企業改革係繼續保持經濟高速發展嘅關鍵，國有企業改革民營經濟先至有更公平嘅競爭環境。林毅夫認為中國能夠喺2030年左右成為世界最大經濟體。

## 叛逃爭議
林毅夫對於佢本身喺台灣出世，但後來走咗去大陸嘅背景保持低調，2002年5月9號佢喺台灣宜蘭鄉下嘅老豆過身，林毅夫希望返台灣奔喪，雖然已經獲得中華民國政府嘅入境許可，但由於佢依然被國軍當做叛逃嘅軍官，一旦返到台灣將會面臨軍法審判。最終林毅夫只能夠由佢老婆陳雲英代佢返台灣追悼。而家佢分別係中國人民政治協商會議全國委員會委員、中國統一促進會常務理事、中國經濟體制改革研究會特約研究員同北大臺灣研究會嘅顧問。

## 榮譽博士
* 香港城市大學榮譽社會科學博士（2009年）
* 香港科技大學社會科學榮譽博士（2012年）
* 香港公開大學榮譽社會科學博士（2015年）
* 澳門科技大學榮譽工商管理博士（2016年）

## 主要學術著作
#《制度、技術和中國農業發展》，上海人民出版社同埋三聯出版社，1993年。
#《中國的奇跡：發展戰略與經濟改革》，中文簡體字版，上海人民出版社，1994；中文繁體字版，香港中文大學出版社，1995；英文版，香港中文大學出版社，1996；日文版，東京日本評論社，1996；漢文版，漢城白山書社，1996年；法文版，巴黎Economica出版社，1998；越南文版，胡志明市，西貢時報出版社，1998。
#《中國農業科研優先序》中國農業出版社，1996年。
#《充分資訊與國有企業改革》，中文簡體字版，上海人民出版社，1997年；中文繁體字版，香港中文大學出版社，1997；英文版，香港中文大學出版社，1998；日文版，東京日本評論社，1998。

## 攷

## 出面網頁
*林毅夫個人主頁
*那一夜，金門全島緊急大搜索
*陳憲良當了林正義20多年的替身
*這般的"四郎探母"
*星島日報2008年1月5日：林毅夫獲任命世銀首席經濟學家

類:香港科技大學榮譽博士
類:香港城市大學榮譽博士
雞蛋仔

**雞蛋仔**（）是香港嘅一種街邊小食，使用雞蛋、砂糖、牛油、麵粉和淡奶製造汁，然後倒喺好似蜂巢嘅鐵模入面烘熟。烘完倒出嚟嗰陣嘅雞蛋仔呈金黃色，有蛋糕嘅香味，口感彈牙，外脆內軟。

雞蛋仔起源於1950年代，有雜貨鋪嘅老闆因為唔想浪費爛咗嘅蛋，就嘗試加入麵粉、牛油之類嘅嘢食，再倒模烘成。

後嚟個模設計成小小嘅雞蛋形狀，而且大受歡迎。初時嘅雞蛋仔係由鴨蛋製成，因為平而好味，當中鴨蛋嘅腥味更可以令雞蛋仔更加香。

一底雞蛋仔大概有二十粒到三十五粒。
天后廟

**天后廟**（**Tin Hau Temple**）或者叫**天妃宮**、**天妃廟**、**天后宮**、**天后祠**、**天后寺**、**媽祖廟**、**娘媽廟**、**聖母廟**等，係供奉媽祖（天后）嘅地方，響福建、廣東同臺灣最多。而香港同澳門都靠近廣東，所以都有唔少天后廟。嚟拜嘅人，主要係爾帶靠海為生嘅唐人，祈求出海順利。所以，天后廟亦跟住爾班人，散布中國沿岸同埋東南亞等地。

媽祖相傳係福建莆田人，叫林默娘。大明封佢做天妃，大清就封佢做天后，水上人叫天后做阿禡。

福建、臺灣各天后廟有主次關係。而香港嘅天后廟互不隸屬，廟裡邊嘅天后分別係各村神祇，甚至本村天后誕開神功戲，會請隔籬村天后過來睇。
毛利人戰舞

**毛利人戰舞**（**Haka**）係紐西蘭毛利人嘅傳統表演藝術。毛利人喺開戰之前，會跳戰舞，嚇吓對方，象徵勇氣。而家係運動活動前重要嘅儀式，跳同完後嘅時候，將條脷伸晒出嚟，係隻舞嘅特色。

## 攷
* McLean, Mervyn, 1996. *Maori music*. Auckland: Auckland University Press.
梅愛芳

**梅愛芳**（）係香港歌手，亦係歌星梅艷芳嘅家姐。

梅愛芳係死於家族遺傳嘅子宮頸癌。

## 參考

## 出面網頁
許冠武

**許冠武**（英文名：Hui Kwaun Moo，）係香港人，喺廣西柳州出世。許氏四兄弟排第二。做過電影幕後，同埋攝影師。而家係香港商人。

## 屋企
許冠武喺許氏兄弟排第二。
*大佬許冠文，嘅冷面笑匠，參演同執導過好多部電影。
*三細佬許冠英（已故），演過好多齣電影，出過唱片。
*四細佬許冠傑，香港歌神，粵語流行曲嘅開山鼻祖。
唐寧街十號

**唐寧街十號**（**10 Downing Street**），又叫**唐寧街首相府**，或者**唐寧街十號首相府**，係英國首相府，係首相嘅寫字樓兼住宅。首相府喺英國倫敦嘅唐寧街十號門牌，係座佐治風格式大宅。最初畀第一財相做官邸，而家畀英國首相。

渠個特色就係油黑嘅橡木門，門度釘咗個白色嘅阿剌伯數字「10」，十分醒目，響英國冇人唔認得。

## 出面網頁
* 官方嘅網址
* 喬治·唐寧同埋唐寧街嘅典故
唐寧街11號

**唐寧街11號**（***11 Downing Street***）響理論上係第二財相嘅官邸，但而家佢係現任財政大臣賈偉德嘅官邸。

唐寧街11號個隔就係有名嘅唐寧街10號啦，經過咗好多年嘅改造，兩間屋嘅裏頭其實一早就通曬。佢嘅右邊就係唐寧街12號。

## 連出去
* 唐寧街嘅典故
唐寧街12號

**唐寧街12號**（*12 Downing Street*）係英國政府擁有嘅建築。名義上佢係執政黨首席黨鞭嘅官邸，但實際上已被改為英國首相嘅新聞部（Press Office）、政策聯絡組（Strategic Communications Unit）同資訊及研究組（Information and Research Unit）嘅辦公室。

唐寧街12號個隔離就係唐寧街11號，有通道通去唐寧街10號。
阿仙奴

**阿仙奴**（英文：Arsenal；全名**阿仙奴足球會**，英文：**Arsenal Football Club**）係喺英格蘭倫敦嘅一間足球會，係英格蘭超級足球聯賽嘅參賽球隊之一。

## 簡介
阿仙奴早響1886年成立。自1919年開始就升上英格蘭最高組別賽事，當時係叫做英格蘭甲組足球聯賽。自此之後佢一直都冇降班，贏過10屆頂級聯賽冠軍。英超響1992年成立，阿仙奴贏咗三屆英超聯冠軍。

以前佢哋係以防守力強出名，但自法國領隊雲加上台後改為進攻型踢法，攻力因此強咗，不時會大炒對手，但係兵源不足一直都係阿仙奴最大嘅弱點。

曾在阿仙奴喺2005年攞到足總盃之後，連續八季冇盃落袋，終於喺2013-14球季，由艾朗藍斯喺足總盃決賽加時射入致勝一球，結束接近九年無冠嘅場面。

阿仙奴原本個主場係高貝利球場，響2006年就轉到酋長球場。

## 榮譽

## 球員（2020/21）
最後更新:2020年10月7號

*奧巴美揚係呢隊嘅隊長。
***粗體字**係新黎嘅球員

## 轉會（2020/21）
### 外借

### 賣人

## 出名球星
*  艾朗藍斯（Aaron James Ramsey）
*  阿當斯（Tony Adams）
*  基昂（Martin Raymond Keown）
*  柏奴亞（Raymond Parlour）
*  溫特本（Nigel Winterburn）
*  李·迪臣（Lee Dixon）
*  伊恩胡禮（Ian Wright）
*  艾殊利高爾（Ashley Cole）
*  禾確特（Theo Walcott）
*  韋舒亞（Jack Andrew Garry Wilshere）
*  蘇·金寶（Sulzeer Jeremiah Campbell）
*  施文（David Seaman）
*  柏金（Dennis Bergkamp）
*  奧華馬斯（Marc Overmars）
*  雲佩斯（Robin van Persie）
*  比堤（Emmanuel Petit）
*  韋拉（Patrick Vieira）
*  亨利（Thierry Henry）
*  韋托特（Sylvain Claude Wiltord）
*  皮利斯（Robert Pires）
*  拿斯利（Samir Nasri）
*  法明尼（Mathieu Flamini）
*  沙格拿（Bacary Sagna）
*  基治（Gaël Clichy）
*  基奧特（Olivier Jonathan Giroud）
*  龍格堡（Fredrik Ljungborg）
*  列文（Jens Lehmann）
*  梅迪薩卡（Per Mertesacker）
*  普度斯基（Lukas Podolski）
*  法比加斯（Cesc Fabragas）
*  雷耶斯（José Antonio Reyes）
*  辛迪卡蘇拿（Santi Cazorla）
*  米基阿迪達（Mikel Arteta）
*  路斯基（Tomáš Rosický）
*  施治（Petr Čech）
*  華美倫 (Thomas Vermaelen)
*  法比安斯基（Łukasz Fabiański）
*  伊度亞度達施華 (Eduardo Alves da Silva)
*  阿歷斯山齊士 (Alexis Alejandro Sánchez Sánchez)
*  基拔圖施華（Gilberto Aparecido da Silva）
*  施雲奴（Sylvio Mendes Campos Junior）
*  伊度 (Eduardo César Daude Gaspar)
*  簡奴（Nwankwo Kanu）
*  桑治 (Alex Song)

## 隊歌
Arsenal We're on Your Side

## 參考
南華足球隊

**南華足球隊**（），簡稱**南華**（），係香港一支足球隊，曾經係香港超級聯賽嘅參賽球隊之一。南華拎過41次甲組聯賽冠軍，係目前為止拎得最多香港頂級聯賽冠軍嘅球隊。南華重曾經贏過30次香港高級組銀牌冠軍、10次香港足總盃冠軍同埋3次香港聯賽盃冠軍。

2017年6月5號，南華宣佈由於未能夠搵到班主注資，決定下屆退出香港超級聯賽並申請降落香港甲組聯賽，重點培育青年球員，已經獲得香港足球總會董事會接納。今次將會係南華百年嚟首次喺頂級聯賽降班。

## 職球員名單

### 球員名單

## 球會榮譽

## 參考

## 出面網頁
* 
* 南華足球隊官方網站
* 香港足球總會網頁球會資料
菠蘿

**菠蘿**係一種熱帶植物，亦都係一種生果，學名*Ananas comosus*。菠蘿樹高約1.5米，係草本多年生植物，有卅幾塊葉，葉長有坑，兼且係尖。條梗（讀「gwaang2」或者「kwaang2」）好硬。菠蘿果多肉，係由好多朵花生成。

菠蘿原生南美洲中部，不過畀西班牙人帶到世界各地，好似加勒比海、太平洋、菲律賓、印度。之後再傳入廣東，初頭叫**波蜜**。舊時菠蘿都係香港名產。

菠蘿有酵素，可以分解蛋白質。所以菠蘿未經處理而生食，口同脷都係蛋白質，會畀酵素分解。故此，一般浸過鹽水先食。若果菠蘿同牛肉一齊煮，酵素正好解去牛肉嘅靭。

## 名
粵語叫**菠蘿**，國語叫**菠蘿**、**鳳梨**或者**黃梨**，但係喺臺灣同福建又叫做**旺來**。

## 文化
手榴彈嘅外形似菠蘿，所以菠蘿亦係炸彈嘅別稱。

## 睇埋
* 台灣菠蘿